qundao/data-zh-poetry huggingface dataset:
再賦晏子直百花林
作者：史彌寧
朝代：宋

爲報風流元獻家，丁寧百卉駐春華。
儂歸載酒溪園去，一首詩吟一種花。
十里
作者：史彌寧
朝代：宋

十里樵風自一村，草庵挨拶小林園。
霜嚴古木正當路，玉立晴峰新表門。
詩境銷磨閑日月，醉鄉整頓別乾坤。
浮名浮利非吾願，時把黄庭漱六根。
南湖靜寄
作者：史彌寧
朝代：宋

緜蕝南湖屋數椽，鷗邊一壑許儂專。
小軒東面雲生樹，曲檻前頭水接天。
餉客清風無盡藏，可人明月不論錢。
愛閑聞取身頑健，逸老祠旁理釣船。
即事
作者：史彌寧
朝代：宋

翠屏珠幌水沉烟，日日春風醉筦絃。
得似南湖老漁隠，短蓑銅斗白鷗前。
參政宣獻樓公挽歌辭·其一
作者：史彌寧
朝代：宋

欲知天意屬英奇，端爲斯文待發揮。
挺挺魏謩祖風烈，堂堂伏湛國光輝。
久參機政儒臣貴，未到公台物論違。
丹旐東風馬鞍裊，送車誰不淚襟衣。
參政宣獻樓公挽歌辭·其三
作者：史彌寧
朝代：宋

無邊膏馥丐儒林，可但天台擲地金。
文不琱鎸翻婉切，詩如平淡實高深。
春風和氣生毫末，秋月華星爛古今。
所發由來關所養，丹青難狀晉公心。
參政宣獻樓公挽歌辭·其二
作者：史彌寧
朝代：宋

子公書問走輿臺，公獨山林挽不回。
人道旬瑜須徑去，誰知李泌却重來。
傳芳謝砌芝蘭粲，在處膺門桃李開。
無媿可攻心事好，底教生死不榮哀。
參政宣獻樓公挽歌辭·其四
作者：史彌寧
朝代：宋

耆英續續閟重泉，好在靈光獨巋然。
入侍已成鴻鵠羽，退休俄值白雞年。
傷心藏笈書無恙，盥手開緘墨尚鮮。
刮目相期良不薄，可無斗酒奠橋玄。
又次韻楊梅三絕句·其一
作者：史彌寧
朝代：宋

財到南村六月時，累累紅紫玉低垂。
筠籠送似露猶濕，更費支郎七字詩。
又次韻楊梅三絕句·其三
作者：史彌寧
朝代：宋

釀蜜搓成絳雪團，莫嫌風味欠儒酸。
此詩此果君知麽，一樣驪珠粲玉盤。
又次韻楊梅三絕句·其二
作者：史彌寧
朝代：宋

桃李漫山等俗流，諸楊汝是荔支儔。
當時若貢長生殿，又得真妃笑點頭。
吟天
作者：史彌寧
朝代：宋

流水孤村三兩家，夕陽牛背載寒鴉。
扶筇笑入梅花去，箇樣吟天嘉不嘉。
周晦叔所宅之左一坡隠然而高有竹萬箇架小軒於翠霧蒼雪間日彈琴讀書其下軒外鳴泉清駛若與弦誦之聲相答愛其境勝爲賦一絕
作者：史彌寧
朝代：宋

竹根碧澗落寒聲，竹外雙溪抵鏡明。
滿袖天風吟不徹，坡頭直有許多清。
和叔振曉上梅坡小亭
作者：史彌寧
朝代：宋

巡簷詩袖漲寒香，日炙南枝泫曉霜。
凈洗宮妝轉明潔，恰如湯餠試何郎。
和潘帳幹二首·其一
作者：史彌寧
朝代：宋

洋洋雅頌幾遺篇，刪後求詩類一偏。
直下謝陶能出手，就中李杜亦差肩。
多君句好堪呈佛，老我時來未得僊。
兩地河山費蘧栩，吟窗何日勘塵編。
和潘帳幹二首·其二
作者：史彌寧
朝代：宋

鐵研磨穿志未伸，也叨朝蹟也臨民。
九關猶記鈞天夢，一舸重尋湘水春。
自笑裝懷多倥傯，從知滿腹欠精神。
調高郢曲終難和，羞殺歈歌籋後塵。
和翟主簿
作者：史彌寧
朝代：宋

太史騷壇峙豫章，詩豪角立壯顔行。
遺風凜凜清人骨，飛露娟娟灑我裳。
五字顧慚非應物，一燈今幸屬仇香。
玉堂蚤晚須椽筆，快寫平生錦繡腸。
和邵陽張茂才青蓮花韻·其一
作者：史彌寧
朝代：宋

清標別是一家春，風帽飄飄翠染勻。
貪向波間弄明月，謫僊居士□前身。
和邵陽張茂才青蓮花韻·其二
作者：史彌寧
朝代：宋

昨夜羣僊宴十洲，再三招我伴清游。
酒酣忽跨長鯨去，碧玉杯盤散不收。
和黄倅懷歸
作者：史彌寧
朝代：宋

鴈聲切切楚鄉來，似喚秋光入酒杯。
好景欠人同歷覽，歸程爲我小遲回。
一天風月詩囊富，千里江山畫軸開。
祇恐黄華簪未了，日邊丹檢已相催。
和黄雲夫武攸見寄韻
作者：史彌寧
朝代：宋

詩名千古杜陵翁，身不勝窮道不窮。
編簡湛酣君有味，江山彈壓我無功。
穉凉庭院梧桐雨，晚照陂塘蓼荻風。
如此秋光欠料理，故人緣底尚東蒙。
啜茗
作者：史彌寧
朝代：宋

瞢騰午困懶吟哦，鼎沸槍旗不厭多。
戰退睡魔三十里，安知門外有詩魔。
啼鵑
作者：史彌寧
朝代：宋

點檢園禽誰口多，錯嫌百舌逞嘍囉。
春歸怪見難留駐，攛掇元來却是他。
喜閑
作者：史彌寧
朝代：宋

過眼光陰髮樣多，幾年客路歎奔波。
已拋南楚雲千嶂，旋買東湖雨一蓑。
好景賸將詩料理，閑愁全靠酒消磨。
如今世事都看破，冷笑侯王夢螘窠。
夏日小酌
作者：史彌寧
朝代：宋

拓窗一粲俯晴川，儘放薰風到酒邊。
小待夜深清月上，藕花影裏榜漁船。
夜窗書事
作者：史彌寧
朝代：宋

一燼銀鐙兩架書，十年伴我夜窗虛。
不因見性明心後，定自人呼作蠹魚。
大閲
作者：史彌寧
朝代：宋

擐甲邊城教即戎，三軍錦繡曉光中。
影摇澬水旌旗動，聲震文山鼓角雄。
馬慣揮戈翻塞雪，鴈驚鳴鏑響天風。
十行忍負君王意，同向燕然勒雋功。
妙峰亭晚望
作者：史彌寧
朝代：宋

峭峰頂上著危亭，四面山開雲錦屏。
穠淡淺深多變態，天公浪費幾丹青。
孤山
作者：史彌寧
朝代：宋

孤山數幅古名畫，著在暗香疎影邊。
不是逋僊有梅癖，梅花清韻似逋僊。
客舍瓦池
作者：史彌寧
朝代：宋

片石玲瓏水抱根，巧栽松竹間蘭蓀。
怕人觸弄魚兒活，疎織筠籠護瓦盆。
寄屈英發
作者：史彌寧
朝代：宋

好在靈均幾葉孫，棲遲何事尚衡門。
騷章憤世今誰嗣，忠槩傳家君獨存。
夜雨短檠能搰搰，春風逸翮定軒軒。
有書難倩南征鴈，巫水黔山勞夢魂。
寄慥齋弟
作者：史彌寧
朝代：宋

鷗鷺逢人問歸信，三年作客負滄洲。
詩袍醉帽黄埃底，羞見扶風馬少游。
寄雲夫
作者：史彌寧
朝代：宋

黔國相逢地，蒼燈共夜篝。
雲龍念東野，柏馬歎之罘。
郵傳一分手，河山再見秋。
交情如繾綣，不在寄書稠。
寺中觀梅
作者：史彌寧
朝代：宋

慈尊宴坐衆香國，環列毗耶彼上人。
老子也揩凡肉眼，來瞻清凈法王身。
小軒窠石
作者：史彌寧
朝代：宋

密傍軒窗開小池，巧安窠石俯清漪。
道人不愛閑花草，祇種缾蕉和水梔。
庵居
作者：史彌寧
朝代：宋

倒影晴溪蘸碧峰，庵居活計儘從容。
懶能著眼看時事，相約梅花住過冬。
弔和靖
作者：史彌寧
朝代：宋

風林輥雪冷驚鴉，來弔孤山處士家。
只有寒泉欠秋菊，一杯聊復薦梅花。
弔湘纍
作者：史彌寧
朝代：宋

莫訝靈均苦費詞，騷章炳炳日星垂。
身雖楚澤有遺恨，名與湘流無盡期。
一笑底關漁父事，此心惟有洛陽知。
是非付與羣鷗判，不上先生弔古詩。
張氏溪館
作者：史彌寧
朝代：宋

景物自相投，茅簷俯碧流。
鏡中雙鷺下，畫裏幾山秋。
日落誰橫笛，江寒獨倚樓。
有人過裴迪，問是輞川不。
懶不作詩覺文房四友俱有慍色謾賦
作者：史彌寧
朝代：宋

一毛不拔管城子，冷眼相看石丈人。
急性陳玄楮居士，未分皂白也生嗔。
懷歸
作者：史彌寧
朝代：宋

倚閣南湖一釣舟，西風將夢到鄉州。
蛙蠅名利苦多事，薄有田園歸去休。
懷歸
作者：史彌寧
朝代：宋

全家索米又邊頭，冷落南湖一鏡秋。
了却眼前兒女債，買蓑烟際伴閑鷗。
懷白石
作者：史彌寧
朝代：宋

秋堂風露夜沉沉，頼有寒螿伴苦吟。
詩句未蒼人自老，十年山水負知音。
按圖志去城而南有巖曰金紫昔蕭千巖擅一世詩聲乾道間嘗寓家郡之西湖意其必有題詠鑱之崖壁一日訪之則了無所睹方重爲此巖太息而別乘示似佳篇勉之著語以紀其勝賦五十六字
作者：史彌寧
朝代：宋

去城不隔五七里，雲竇誰鑱能怪奇。
石屋盡頭天罅坼，林柯缺處日光垂。
山禽上下有餘樂，僊鼠往來無倦時。
惜許千巖舊遊所，摩挱蘚壁欠渠詩。
新喻道上
作者：史彌寧
朝代：宋

翠分濃淡山開畫，紅暈淺深花弄妝。
詩料自來尋老子，句成渾不費思量。
春宵
作者：史彌寧
朝代：宋

角聲和月透窗紗，驚起啼晴半樹鴉。
攪亂先生眠不得，一庭春露濕梨花。
春莫同社會飲張園小樓分韻得飛字
作者：史彌寧
朝代：宋

殘紅委地水平池，楊柳陰陰鶑亂飛。
山色滿樓新雨後，一簾風絮卷春歸。
晴江觀鴨
作者：史彌寧
朝代：宋

鴨鴨新晴出翠蒲，春江水暖互相呼。
避人深入蒼烟去，莫是喬僊雙履無。
暑夕汎月次王令君韻·其一
作者：史彌寧
朝代：宋

趁凉延客早，待月放船遲。
河朔一尊酒，湘干六月時。
鶑喉翻白紵，兔穎掃烏絲。
羨殺王明府，長城五字詩。
暑夕汎月次王令君韻·其二
作者：史彌寧
朝代：宋

吟社有如此，終當讓一頭。
功名吾已晚，富貴子何愁。
努力看書最，偷閑且拍浮。
清游未可負，只尺荻花秋。
曉望雲氣平凝前山遮盡僅餘翠峰數點因賦
作者：史彌寧
朝代：宋

障山可奈白雲何，露出峰尖能幾多。
宛似羣僊粉牆外，髻環歷歷見青螺。
曉發嚴瀨舟中和戴叔振韻
作者：史彌寧
朝代：宋

子陵灘下放船開，老我經行知幾回。
別岸舂鉏殊解事，衝烟冉冉送詩來。
書蘇道士江行圖後·其一
作者：史彌寧
朝代：宋

叟也胸中天地寬，雲烟衮衮出毫端。
如何萬里經行處，不費晴窗半日看。
書蘇道士江行圖後·其三
作者：史彌寧
朝代：宋

飄然雲鶴老江湖，匠出烟波絕世無。
一見昏眸爲渠豁，半生空挂輞川圖。
書蘇道士江行圖後·其二
作者：史彌寧
朝代：宋

詩酒漂零自在身，吳檣楚柂往來頻。
拂開數匹臨川紙，一一江山是故人。
有惠廬山圖者
作者：史彌寧
朝代：宋

生平巖岫飽躋攀，忽得雲巒挂壁間。
不怕老來無脚力，閉門端坐看廬山。
木犀·其一
作者：史彌寧
朝代：宋

一段長長寂寞秋，著鞭芙菊尚包羞。
攙先飽綻黄金粟，不落西風第二籌。
木犀·其二
作者：史彌寧
朝代：宋

壽藤伴我倚秋風，老去無詩意轉慵。
只是看花非覓句，清香錯認惱沖龍。
木犀重開
作者：史彌寧
朝代：宋

不見巖犀整一秋，厭厭對我訴清愁。
公筵餘瀝何曾見，兩度開花只暗投。
東林雲上人見過
作者：史彌寧
朝代：宋

瘦藤十載別康廬，五老山中安穩無。
霜後詩禪來訪我，爲言面目带清臞。
東湖汎舟
作者：史彌寧
朝代：宋

扁舟去穩似乘槎，瞥眼輕鷗掠浪花。
絕愛陶公山盡處，淡烟斜日幾漁家。
東還
作者：史彌寧
朝代：宋

及瓜賸喜發南州，納納春光銷客憂。
細麥風前藍袖舉，新秧水面綠鍼浮。
行程又過山深處，歸夢還尋天盡頭。
收拾懷鄉舊詩藁，探先封寄與沙鷗。
林園
作者：史彌寧
朝代：宋

情知天也眷詩人，借與林園別樣春。
竹影因風多態度，梅花得月更精神。
楚望
作者：史彌寧
朝代：宋

樓上詩聲繚屋梁，樓前寒葉舞秋光。
明霞點破莫江碧，斷鴈叫羣驚夕陽。
次鄔文伯城南夜歸韻
作者：史彌寧
朝代：宋

孤嶼清江落木天，十分詩思滿歸船。
巖犀稛載香浮鼻，一味書窗惱夜眠。
次韻王令君禱雨用杜草堂韻
作者：史彌寧
朝代：宋

疲甿吾所矜，可忍浚膏血。
每事既厥心，其敢憚煩屑。
旱魃偶挻災，慨念腸欲熱。
牋天走羣望，精神重澡雪。
一雨斗清凉，炎歊隨蕩滅。
多稼復如雲，指日看秀結。
感通翻覆手，田里洗愁絕。
禱禜荷同寅，肝膽無楚越。
次韻觀音寺訪木犀已過
作者：史彌寧
朝代：宋

金粟如來翠葆中，天香飄墮梵王宮。
西風一帚無留跡，印證浮生色是空。
次韻陳慈明五絕句·其一
作者：史彌寧
朝代：宋

幾年枉挂右丞圖，未辦家山瓜芋區。
騎馬紅塵歸計晚，逢人囁囁話江湖。
次韻陳慈明五絕句·其三
作者：史彌寧
朝代：宋

南湖經雨綠瀰漫，偏照詩人兩眼寒。
一笑鷗邊時獨速，吟魂飛不到愁端。
次韻陳慈明五絕句·其二
作者：史彌寧
朝代：宋

小春梅玉點烟村，花信從今第一番。
緣底吟窗印疎影，梢梢偃月破黄昏。
次韻陳慈明五絕句·其五
作者：史彌寧
朝代：宋

羨子尋詩盟未寒，鼎來健句壓還還。
不妨小緩丹霄步，雨笠烟蓑伴我閑。
次韻陳慈明五絕句·其四
作者：史彌寧
朝代：宋

買得湖陰數頃秋，斬新窗戶俯清流。
了無俗子溷人意，況有清尊澆客愁。
次韻黄倅喜雨
作者：史彌寧
朝代：宋

喚起神龍澤楚鄉，午天轉首失炎光。
怪生未到秋深處，早有蕭蕭葉響廊。
次韻黄貳車三絕句·其一
作者：史彌寧
朝代：宋

菩提坊裏著詩豪，佳木繁陰暑易逃。
不用移文勒回駕，箇中境界儘清高。
次韻黄貳車三絕句·其三
作者：史彌寧
朝代：宋

了却文書可是癡，幅巾行散任風吹。
揮毫颯颯詩驚雨，灑面蕭蕭雨送詩。
次韻黄貳車三絕句·其二
作者：史彌寧
朝代：宋

我本無心山上山，隨風聊復過滄灣。
等閑償了爲霖願，却歛神功紫翠間。
歸航
作者：史彌寧
朝代：宋

春岸移舟雪半消，長年忍冷轉塘坳。
數聲鴉軋催歸艣，屬玉驚飛上柳梢。
江亭晚思二首·其一
作者：史彌寧
朝代：宋

風烟酬酢費吟牋，剩句殘章尚滿前。
際晚奚囊收未盡，一時寄在白鷗邊。
江亭晚思二首·其二
作者：史彌寧
朝代：宋

有底江鷗不耐煩，月明連夜送詩還。
沙頭接得重搜句，推與儂忙渠倒閑。
浮驂
作者：史彌寧
朝代：宋

天凈風平水不痕，浮驂带雪繫籬根。
欺寒酒興崢嶸甚，又訪梅花過別村。
溪橋
作者：史彌寧
朝代：宋

凍吟肩聳學劉叉，癡坐山房井底蛙。
財過溪橋風景別，淡烟和月罩梅花。
溪流
作者：史彌寧
朝代：宋

誰障溪流貼岸邊，若爲挽得上高田。
機筩卷起傾橫枧，豎筧盛來水接連。
火雲
作者：史彌寧
朝代：宋

酷甚驕陽似杜周，火雲焰焰雨悠悠。
平疇龜兆何曾潤，蒸得田夫汗轉流。
炊烟
作者：史彌寧
朝代：宋

絲絲古柳網羅鴉，拍拍平田鼓吹鼃。
不是青烟出林杪，得知山崦有人家。
無詩
作者：史彌寧
朝代：宋

合向青林岸幅巾，却來閙裏著吟身。
竹君門外私相語，兩日無詩羞殺人。
燈夕
作者：史彌寧
朝代：宋

東風劫劫趁芳辰，調柳唆梅著處新。
翠筦聲中千里月，銀花影裏萬家春。
樓臺拚飲夜不夜，羅綺飄香人看人。
抖擻吟懷歌樂歲，江山分外長精神。
燕
作者：史彌寧
朝代：宋

管鮑交情已矣夫，君看門上翟公書。
茅簷不鄙頻來往，叔末衣冠得似渠。
王令君惠示用少陵韻奉和
作者：史彌寧
朝代：宋

邵陵壁立三奇峰，溫泉雲山接長龍。
西北谽谺幾崖谷，烟霏深瑣文僊屋。
黄冠禱雨躡瑶壇，鏘然環珮松風寒。
阿香驅雷天地轉，靈虬激水瀟湘翻。
將迎鶴馭誰來往，惻惻勤民賢令長。
已欣一稔寬百憂，更讀君詩毛骨爽。
琮上人以詩惠茶筍
作者：史彌寧
朝代：宋

解道碧雲句，三生湯惠休。
試春輟鷹爪，斸雨餉貓頭。
夢境可容到，饞涎那復流。
舌端吾薦取，倘不負珍投。
看李成畫
作者：史彌寧
朝代：宋

巖壑蟠胸秦太虛，輞川一見病全甦。
可愁地僻無醫藥，繞屋營丘山水圖。
秋蘭三絕·其一
作者：史彌寧
朝代：宋

葉葉低垂翠带長，花清榦瘦吐微香。
西風劣相添寒色，簇立蜻蜓凍欲僵。
秋蘭三絕·其三
作者：史彌寧
朝代：宋

砌蠟成花淺带黄，紫莖綠葉媚秋光。
不吟尚自清羸甚，怪得詩腰肖沈郎。
秋蘭三絕·其二
作者：史彌寧
朝代：宋

杜若江蘺汝弟兄，楚騷經裏總知名。
雖然臭味略相似，畢竟還他骨格清。
竹所夜思
作者：史彌寧
朝代：宋

保社荒寒欠主盟，此君却解以詩鳴。
風窗滿耳吟秋句，比似儂詩渠更清。
簷滴
作者：史彌寧
朝代：宋

過雨秋簷不住聲，敲盆滴砌带詩清。
料渠要學儂搜句，旋疊平平仄仄平。
紅雪
作者：史彌寧
朝代：宋

金衣花裏嚲春寒，桃杏牆頭正耐看。
苦被東風愛裝景，借些紅雪打闌干。
紙帳
作者：史彌寧
朝代：宋

高卧羲皇萬慮空，吟懷剝落杳無蹤。
恨渠紙帳關詩夢，勾引梅花攪一冬。
紫笑
作者：史彌寧
朝代：宋

芳苞暗解紫羅囊，香殺東風一味狂。
試問花神緣底笑，笑他鶑蝶爲春忙。
絕湖
作者：史彌寧
朝代：宋

一湖春淥萬山圍，著我蘭舟自在飛。
老子行藏有神助，順風出去順風歸。
維則庵追凉題月湖屏間詩後
作者：史彌寧
朝代：宋

淋漓醉墨灑屏間，逃暑祇園闖一斑。
小阮詩懷飽丘壑，可無隻句餉江山。
繡衣行送趙道中寺丞
作者：史彌寧
朝代：宋

東門祖帳何駢闐，繡衣使者發汝川。
星軺未遠竹坡側，風采已馳梅嶺邊。
潢池带刀吾赤子，威信憑渠半幅紙。
寸兵尺鐵曾不煩，坐令悔悟安田里。
化頑一日歸吾仁，此特細事胡足云。
頻年慘慘楚氛惡，旱潦呼天天莫聞。
民須粒食缾無粟，非公誰捄溝壑辱。
傾囷倒廩不遐遺，十一州人均穀腹。
安得天下使者心公心，盡變愁歎爲謳吟。
君不見鄉來使蜀韓忠獻，起危饑民七百萬。
又不見傅公擁節京西時，獄訟不苛傳經典。
公今陰德能穹崇，活人手段如兩翁。
于嗟活人手段如兩翁，名位它日將無同。
翟簿示似中秋高作命意着語殆與商素爭清讀至人與月忘年之句不覺擊節借五言爲韻賦詩答謝·其一
作者：史彌寧
朝代：宋

飲月漱吟齒，心事何輪囷。
醉舞影凌亂，子其謫僊人。
翟簿示似中秋高作命意着語殆與商素爭清讀至人與月忘年之句不覺擊節借五言爲韻賦詩答謝·其三
作者：史彌寧
朝代：宋

露氣粟我膚，棄捐掌中月。
高眼沒雲鴻，澄輝眇窮髮。
翟簿示似中秋高作命意着語殆與商素爭清讀至人與月忘年之句不覺擊節借五言爲韻賦詩答謝·其二
作者：史彌寧
朝代：宋

老蟾挂青冥，寒影墮秋渚。
流聲到楚澤，千古相溶與。
翟簿示似中秋高作命意着語殆與商素爭清讀至人與月忘年之句不覺擊節借五言爲韻賦詩答謝·其五
作者：史彌寧
朝代：宋

歌子秋風疊，誦子明月篇。
信有習鑿齒，勝讀書十年。
翟簿示似中秋高作命意着語殆與商素爭清讀至人與月忘年之句不覺擊節借五言爲韻賦詩答謝·其四
作者：史彌寧
朝代：宋

天風來廣寒，吹下雲錦裳。
雖無金錯刀，緹革余敢忘。
老境
作者：史彌寧
朝代：宋

老境尋詩一字無，錦囊枵腹怨奚奴。
多君俎豆庚桑子，不省今吾非故吾。
聞笛
作者：史彌寧
朝代：宋

卸帆沽酒荻花村，水色天光凈不分。
霜月凄凉何許笛，一聲吹裂洞庭雲。
舟中
作者：史彌寧
朝代：宋

西風吹上木蘭船，人訝今時李郭仙。
一抹烟光粘遠樹，十分山翠滴晴川。
夕陽半在寒鴉外，秋色全歸過鴈邊。
縱有清詩費摹寫，楮生爲我喚龍眠。
荷恩堂
作者：史彌寧
朝代：宋

不才只合老林丘，也玷班行也典州。
慚愧一家都飽暖，君恩海樣若爲酬。
菊
作者：史彌寧
朝代：宋

癖好秋光勸不回，揮金一䴮買詩材。
寒花也自矜前輩，曾與柴桑保社來。
萸
作者：史彌寧
朝代：宋

不入湘纍俎豆閒，也分半席綴詩壇。
杜陵老眼明於鏡，醉撚西風子細看。
蛩螿
作者：史彌寧
朝代：宋

聲作饑鳶吟未休，蛩螿鬭合賦清秋。
被他聒得渾無句，獨力難勝衆楚咻。
西風
作者：史彌寧
朝代：宋

幹了巖犀奔拒霜，又催茱菊趁重陽。
白蘋紅蓼倉黄染，冷笑西風有底忙。
覓句
作者：史彌寧
朝代：宋

山院清吟雪作堆，錦囊開口等詩來。
尚嫌句裏欠平淡，忍冷巡簷看老梅。
觀畫
作者：史彌寧
朝代：宋

江山梅竹好精神，漁父畦丁也逼真。
終是有些堪恨處，畫中更欠著詩人。
訪孤山
作者：史彌寧
朝代：宋

曾把梅詩細品題，逋僊去後可容追。
君看疎影暗香句，二百年來無此詩。
評詩
作者：史彌寧
朝代：宋

籌量節物細評詩，詩要天然莫强爲。
蛩韻酸寒東野句，鶑吟富貴小山詞。
詩禪
作者：史彌寧
朝代：宋

詩家活法類禪機，悟處工夫誰得知。
尋著這些關{捩犬=友}子，國風雅頌不難追。
詩髯
作者：史彌寧
朝代：宋

薄劣東風性叵常，欺人老去頓炎凉。
夜來解盡池塘凍，不到詩髯點檢霜。
讀千巖續藁
作者：史彌寧
朝代：宋

詩老毫端別有春，巖前草木也精神。
錦囊留得靈犀在，辟盡人間俗子塵。
讀杜詩
作者：史彌寧
朝代：宋

滿地干戈老厭逢，酒杯詩卷託孤忠。
自從風雅離騷後，數到而今無此翁。
讀楚騷
作者：史彌寧
朝代：宋

一蕊青鐙手自挑，霜風木葉下亭臯。
篆香銷盡寒灰塌，細嚼梅花味楚騷。
賦桂隠用王從周韻
作者：史彌寧
朝代：宋

詩禪在在談風月，未抵江西龍象窟。
爾來結習蓮社叢，誰歟超出行輩中。
我知桂隠傳衣處，玄機參透涪仙句。
蕭蕭吟鬢天風吹，有酒喚客斟酌之。
渠伊放浪真達者，詩成醉卧清陰下。
只恐香名吹上天，不容花底長陶然。
賦棲真觀月季
作者：史彌寧
朝代：宋

茶薌從臾訪棲真，闖戶蔫紅絕可人。
不逐羣芳更代謝，一生享用四時春。
賦鴈
作者：史彌寧
朝代：宋

雲慘胡天倦客程，西風失喜到江城。
自傳屬國書來後，獵獵聲名動漢京。
贈臨汝曾醫士
作者：史彌寧
朝代：宋

有客譚醫驚四座，指下玄微應識破。
藥市棲遲三十年，安知不是伯休那。
贈蘇道士
作者：史彌寧
朝代：宋

一卷麻衣易洗心，絃琴山水是知音。
有時槃礴晴窗下，隨手雲烟噴曉林。
送伍啟之赴嚴陵比較務
作者：史彌寧
朝代：宋

又作中年別，西征難强留。
挂帆衝雪浪，懷牒董糟丘。
嚴瀨未爲遠，陟雲良易收。
功名吾拭目，老氣尚橫秋。
送武岡法曹江叔文
作者：史彌寧
朝代：宋

赬烏噴曉金溶溶，入簷漲帽梅花風。
寒香喚我度籬落，蹋破蘚碧巡芳叢。
彌襟清興不可柰，甕雲渴想佳人同。
長須急走喘且汗，曰有重客過匆匆。
撐犂頗亦眷岑絕，跫音滿尉逃虛空。
出門一粲輒傾蓋，巖電爛爛驚王戎。
長牋銜袖照屋壁，明珠大貝來龍宮。
建安昔者富奇士，迄今代有文章公。
兒童慣見此客否，氣象盍求古人中。
翻思槐市出處異，一官何幸俱湘東。
夜闌秉燭浮大白，款接軟語春怡融。
公車薦墨行蜚動，騰身穩去陪鴛鴻。
得時要不負所學，鼎鼎事業摩蒼穹。
平生琢句肯浪與，持此餞別今文通。
送蘇道士
作者：史彌寧
朝代：宋

七十臞僊鬢未秋，肯來爲我說真休。
歸歟恐負青山約，跨鶴吹笙挽不留。
送鄔文伯
作者：史彌寧
朝代：宋

一世鄔文伯，三生鍾子期。
風流到尊俎，酬倡迭壎箎。
去棹趨蘭養，來韉趁菊時。
南湖清鏡裏，明日欠君詩。
送鄔文伯歸侍臨川·其一
作者：史彌寧
朝代：宋

莫管東風歸路長，但將綺句答春光。
候門兒女應相訝，滿袖離騷草木香。
送鄔文伯歸侍臨川·其二
作者：史彌寧
朝代：宋

易學寥寥一綫然，誰人口裏說先天。
近來惟有朴齋老，白首焚薌尚草玄。
送陳法曹文卿兼柬松窗
作者：史彌寧
朝代：宋

幸無風雨窘重陽，且喚龍丘倒菊觴。
糜樣交情愁隔闊，酒般歸興笑奔忙。
郎君足下雲霄近，阿母堂前日月長。
若見南閩舊同社，爲言詩鬢已蒼浪。
通守黄子說解印造朝之日江梅輒花天其或者以相行色耶取風人託物之義賦詩餞別致繾綣意
作者：史彌寧
朝代：宋

鵷甃霜明欺曉色，一笑巡簷梅摘索。
犯寒小隊出郊坰，攀折南枝餞行客。
此客端的梅樣清，秋水爲神月爲魄。
瑶葩粲日耿林園，玉樹凌空挺標格。
懸知僊種出閩嶠，分得幽姿來楚澤。
蘼蕪蘅芷遜孤芳，萬綠千紅俱避席。
共惟別駕東閤郎，戰退膏粱凜冰檗。
流傳好語到前村，是誰不道君清白。
手調金鼎升廟廊，穩繼大門名烜赫。
朅來得此歲寒友，氣味深長殊莫逆。
相期嚼蕊吐瑰詞，更擬浮香醉瓊液。
天飈吹起朝玉皇，香案前頭顔咫尺。
回班爛熳賞西湖，不妨頻著孤山屐。
明朝風月半凄凉，老我滄浪尚萍迹。
滿城稚耋重相思，江路攀轅累千百。
歸驄蹋雪度關山，有句先春寄來驛。
過梅塢
作者：史彌寧
朝代：宋

此老胸襟玉雪清，逃禪畫裏著茅亭。
箇般雅淡須吾輩，俗子何曾有半星。
過櫧洲行散
作者：史彌寧
朝代：宋

羊腸歸路若爲程，財過櫧洲掌樣平。
客舍籠烟炊早頓，田家带月喝春耕。
青林綠水畫千尺，白鷺烏鳶棋一枰。
坐倦筍輿呼穉子，野花逕裏說詩行。
過臨江
作者：史彌寧
朝代：宋

嘉定有八禩，三月哉生明。
史子脫吏鞅，超然若登瀛。
釃酒渡清江，風帆引歸程。
僮奴忽報我，重客來相迎。
推篷驚且喜，火急問姓名。
云是遠近山，江湖舊有聲。
各欲贄韻語，藉手論交情。
倒屣延見之，驩甚如平生。
近山屬思久，竚立詩未成。
意者事工緻，一字百鍊精。
遠山得句易，奔走隨東征。
頗似誇雋捷，攙先求獻呈。
顧予雖不敏，嘗試與子評。
自古文章士，大率多相輕。
二君富丘壑，氣象俱崢嶸。
萬世所宗仰，尹任夷之清。
譬彼蘭與菊，春媚或秋榮。
底用角遲速，區區尚爭衡。
端盍如奏雅，迭和韶鈞鳴。
願言酬嘉惠，託身與齊盟。
扁舟劈箭飛，懷抱何由傾。
感子意勤拳，寫作江上行。
邵陽界上同友人山行
作者：史彌寧
朝代：宋

杜宇聲中歷翠微，澗泉决决瀉幽奇。
與君笑入白雲去，柱杖前頭儘是詩。
邵陽郡圃梅坡
作者：史彌寧
朝代：宋

粲玉梢頭出小亭，忍寒索笑太清生。
楚山活脫青屏樣，影得疎花分外明。
郡圃紅白蓮競放斐然短歌呈似席間諸丈
作者：史彌寧
朝代：宋

東園水亭良佳哉，紅白藕花前後開。
千機織就雲錦段，萬玉琢成風露杯。
南隣女兒學淡抹，强嫌傅粉無豔色。
北隣女兒學淡妝，剛道施朱涴天質。
紅兒雪兒俱絕奇，安用底苦相嘲嗤。
道人明眼付一笑，綠尊喚客花前嬉。
鄭中卿惠蝤蛑
作者：史彌寧
朝代：宋

客窗不作侯鯖夢，隨分魚蝦薦一杯。
食指怪生連夜動，敲門郭索送詩來。
酬黄雲夫用所寄詩卷中韻
作者：史彌寧
朝代：宋

詩編旅吾前，火齊間木難。
讀書二十載，勗哉師阿瞞。
相期籋正始，可但黄初間。
想當醉吟時，意覺瀟湘寬。
吾廬切東溟，遲子同遐觀。
醴陵道上飲別故人被酒困坐竹輿因賦
作者：史彌寧
朝代：宋

雞聲催起度江鄉，病酒無憀客路長。
掩上轎窗無隻句，著何面目見春光。
野塘秋鷺
作者：史彌寧
朝代：宋

玉立秋塘一振衣，竦肩莫是爲尋詩。
近來絕少元和樣，島瘦郊寒渠得之。
閑居
作者：史彌寧
朝代：宋

山雲送我丹青幅，花氣撩人蘭麝香。
詩債幸然逢入務，被渠催索又奔忙。
陸放翁畫像
作者：史彌寧
朝代：宋

詩酒江南劍外身，眼驚幻墨逼天真。
是誰不道君無對，世上元來更有人。
雙清樓賦水雲分韻得齋字
作者：史彌寧
朝代：宋

湘水衡雲畫軸開，天將此本勘詩才。
我無健句可題品，包寄江西曾撙齋。
雨中覓句
作者：史彌寧
朝代：宋

舂鉏似厭覓詩材，飛向溪心喚不回。
頼有漁翁相尉薦，雨中撐得一篇來。
雲山詩境
作者：史彌寧
朝代：宋

天公收畫底論錢，借與山人換樣看。
雲巘浮春晴嶂暖，烟崖積雪曉屏寒。
平林淡抹精神嫵，小景橫陳氣象寬。
定自米家船上買，不然那得許多般。
霜柳
作者：史彌寧
朝代：宋

十分冬暖學春華，嫋嫋垂楊映日斜。
一色淡黄霜染就，看來祇欠带棲鴉。
青山
作者：史彌寧
朝代：宋

青山見我喜可掬，我喜青山重盍簪。
石鼎車聲煎玉乳，竹鑪雲縷試花沉。
三杯暖熱淵明酒，一曲凄清叔夜琴。
莫怪相看能冷淡，交游如此却情深。
靜吟
作者：史彌寧
朝代：宋

居官役役簿書間，及到家山困往還。
若欲靜吟無俗累，算來却是客中閑。
題兩巖
作者：史彌寧
朝代：宋

月殿雙鬟整鏡臺，俄然拂下玉梳來。
失驚怕觸姮娥怒，走奔人間不敢回。
題劉君鼎臣盤谷圖
作者：史彌寧
朝代：宋

崖壁開張半幅慳，權名人見若爲顔。
那知別有真丘壑，不在區區紙上山。
題它山善政侯廟
作者：史彌寧
朝代：宋

粲曉輕舠掠水飛，趁閑來款長官祠。
雲巒著色四時畫，石瀨有聲千古詩。
華黍幾沾膏澤潤，甘棠長起後人思。
渠伊不盡爲霖意，除却梅龍誰得知。
題清湘管善甫青雲樓
作者：史彌寧
朝代：宋

湘山詩眼兩爭高，醉墨淋浪濕斗杓。
說似元龍徹欄楯，恐妨縱武上曾霄。
題湘西廖次高水南真趣
作者：史彌寧
朝代：宋

買他磐石作比隣，誰道風烟不屬君。
占斷好山猶可在，無端吞併一江雲。
題臨川晏子直百花林
作者：史彌寧
朝代：宋

溪園歌筦日紛紛，錦繡香中扶醉人。
斗酒不嫌呼李白，倩渠品藻一林春。
題蕭氏竹坡
作者：史彌寧
朝代：宋

鮮碧緣坡古徑深，夜窗風雨作龍吟。
自從八葉傳芳後，數到孫枝玉滿林。
香澗老衲示似玉林首倡極道竹溪宴月之樂玉林勉以屬和·其一
作者：史彌寧
朝代：宋

長松翠竹拱晴波，不飲其如月色何。
珍重阿連能好事，高軒携酒夜深過。
香澗老衲示似玉林首倡極道竹溪宴月之樂玉林勉以屬和·其二
作者：史彌寧
朝代：宋

孤令青蓮欠所親，月邊和影是三人。
何如洗醆溪光裏，弟勸兄酬汎玉輪。
鳩
作者：史彌寧
朝代：宋

着詩催得雨垂垂，連累林鳩逐婦歸。
爲汝賦晴休怨望，自今已後免分飛。
鷺鷥林
作者：史彌寧
朝代：宋

驛路逢梅香滿襟，携家又過鷺鷥林。
含風野水琉璃軟，沐雨春山翡翠深。
元旦望闕叩頭而作
作者：史彌忠
朝代：宋

青帝初傳令，山河萬象新。
聖恩寬似海，世態樂同春。
拜闕難辭老，居官豈爲貧。
京華望不遠，感激切微臣。
秋桂
作者：史彌忠
朝代：宋

庭前高挺碧玉樹，秋日奈茲風露何。
兩度開花君莫問，爲渠天近得香多。
西湖
作者：史彌忠
朝代：宋

碧波青嶂對紅樓，千古西湖樂未休。
試把腰纏買春色，不知世上有揚州。
送安撫使袁彥淳之任
作者：史彌忠
朝代：宋

雄心中夜豈難平，一隊旌旗萬里行。
爲國許身增慷慨，逢人說劍轉分明。
尊前白髮懷南浦，馬上青山過楚城。
從此海邦多治略，好聽歌誦快輿情。
小春見梅
作者：史彌應
朝代：宋

孤根十月已先溫，不待春風破玉痕。
冷豔一枝何處見，竹邊池閣水邊村。
過東吳
作者：史彌應
朝代：宋

出郭乘清興，扁舟一迅風。
山光真黛比，水色與天同。
宿鷺班班白，寒楓處處紅。
誰知吾勝概，名冠甬句東。
詠鶴
作者：史彌遜
朝代：宋

縞衣湖上月明天，雪影飄飄意欲仙。
世網從來禁不得，高飛沖破晚秋煙。
失調名
作者：史彌鞏
朝代：宋

羊左合人我。左既絕糧甘自餓。羊仕楚王官職大。依舊殺身蓬顆。顏公疇昔曾經過。佳詠至今傳播。
詠左伯桃羊角哀墓
作者：史彌鞏
朝代：宋

餘耳當年刎頸交，所爭利害僅毫毛。
一朝泜水相屠戮，豈識羊哀左伯桃。
交情切戒勤終墮，以義存心心必果。
死生可託永無睽，自古中山說羊左。
大觀間題南京道河亭
作者：史徽
朝代：宋

穀雨初晴緣漲溝，落花流水共浮浮。
東風莫掃榆錢去，爲買殘春更少留。
大观间题南京道河亭
作者：史徽
朝代：宋
体裁：七言绝句

谷雨初晴缘涨沟，落花流水共浮浮。东风莫扫榆钱去，为买残春更少留。
谒金门
作者：史愚
朝代：宋

深院宇。寂寂不禁风雨。苔径流钱青莫数。银泥蜗篆古。满院多应无主。却被痴儿拈取。穿向柳丝喧笑语。买将春色去。
谒金门·深院宇
作者：史愚
朝代：宋
体裁：词

深院宇。寂寂不禁风雨。苔迳流钱青莫数。银泥蜗篆古。
满院多应无主。却被痴儿拈取。穿向柳丝喧笑语。买将春色去。
秋夜聞蛩和壁間韻
作者：史慥之
朝代：宋

霜氣添秋肅，蛩聲入夜清。
爲誰衣未織，向我語偏明。
庭外三更月，牀頭萬里情。
凄然如有訴，愁思動人生。
秋夜闻蛩和壁间韵
作者：史慥之
朝代：宋
体裁：五言律诗

霜气添秋肃，蛩声入夜清。为谁衣未织，向我语偏明。庭外三更月，床头万里情。凄然如有诉，愁思动人生。
过蒋学正三径庵
作者：史才
朝代：宋

纷纷处世羡鸣珂，君隐考槃诗独哦。三径早知皆坦路，一庵聊复障颓波。田园无悔归家晚，松柏存看绕舍多。笑我身闲闲未得，不知何日再相过。
过蒋学正三径庵
作者：史才
朝代：宋

纷纷处世羡鸣珂，君隠考槃诗独哦。
三径早知皆坦路，一庵聊復障颓波。
田园无悔归家晚，松柏存看绕舍多。
笑我身闲闲未得，不知何日再相过。
送別任龍圖
作者：史才
朝代：宋

江上飛檣高數尋，西風客路思難禁。
三千奏議曾經國，十萬兵屯已屬心。
官驛疏梅春意足，楚天孤鶩曉煙沉。
閩南君去才稱最，慰我秋鴻達好音。
送别任龙图
作者：史才
朝代：宋
体裁：七言律诗

江上飞樯高数寻，西风客路思难禁。三千奏议曾经国，十万兵屯已属心。官驿疏梅春意足，楚天孤鹜晓烟沉。闽南君去才称最，慰我秋鸿达好音。
過蔣學正三徑庵
作者：史才
朝代：宋

紛紛處世羨鳴珂，君隠考槃詩獨哦。
三徑早知皆坦路，一庵聊復障頹波。
田園無悔歸家晚，松柏存看繞舍多。
笑我身閑閑未得，不知何日再相過。
雪窦飞雪亭
作者：史才
朝代：宋
体裁：七言绝句

苍岷万仞起岩峦，潺瀑霏霏尽日寒。倒泻银河拖白练，人间应作六花看。
雪竇飛雪亭
作者：史才
朝代：宋

蒼岷萬仞起巖巒，潺瀑霏霏盡日寒。
倒瀉銀河拖白練，人間應作六花看。
万杉寺
作者：史文卿
朝代：宋

君恩报答果何如，手植松杉一万株。溪足断边横略彴，峰头好处见浮屠。凤书御墨藏飞白，龙吐山泉散作珠。包帚祝尧同此类，刻崖大庆拟嵩呼。
万杉寺
作者：史文卿
朝代：宋

君恩报答果何如，手植松杉一万株。
溪足断边横畧彴，峯头好处见浮屠。
凤书御墨藏飞白，龙吐山泉散作珠。
包帚祝尧同此类，刻崖大庆拟嵩呼。
偶成
作者：史文卿
朝代：宋

一生富貴皆空夢，千古英雄只斷碑。
幾欲含毫作天問，西風吹恨入江籬。
偶成
作者：史文卿
朝代：宋

一生富贵皆空梦，千古英雄只断碑。几欲含毫作天问，西风吹恨入江篱。
偶成
作者：史文卿
朝代：宋
体裁：七言绝句

一生富贵皆空梦，千古英雄只断碑。几欲含毫作天问，西风吹恨入江蓠。
惜春
作者：史文卿
朝代：宋

秀麥條桑翦翦寒，錦屏殘夢怯衣單。
惜春只怕春歸去，多插瓶花在處安。
惜春
作者：史文卿
朝代：宋

秀麦条桑剪剪寒，锦屏残梦怯衣单。惜春只怕春归去，多插瓶花在处安。
惜春
作者：史文卿
朝代：宋

秀麦条桑翦翦寒，锦屏残梦怯衣单。
惜春只怕春归去，多插瓶花在处安。
枯梅
作者：史文卿
朝代：宋

樛枝半着古苔痕，万斛寒香一点春。
总为古今吟不尽，十分清瘦似诗人。
枯梅
作者：史文卿
朝代：宋

樛枝半著古苔痕，万斛寒香一点春。总为古今吟不尽，十分清瘦似诗人。
枯梅
作者：史文卿
朝代：宋

樛枝半著古苔痕，萬斛寒香一點春。
總爲古今吟不盡，十分清瘦似詩人。
秋詞·其一
作者：史文卿
朝代：宋

寫就秋詞雁影稀，背燈無語獨眠遲。
畫欄點滴芭蕉雨，一夜將愁向阿誰。
秋詞·其二
作者：史文卿
朝代：宋

桂枝風動小山幽，雨過陂池水漫流。
擬作楚騷吟未了，一行新雁數聲秋。
秋词
作者：史文卿
朝代：宋

写就秋词雁影稀，背灯无语独眠迟。画栏点滴芭蕉雨，一夜将愁向阿谁。桂枝风动小山幽，雨过陂池水漫流。拟作楚骚吟未了，一行新雁数声秋。
秋词
作者：史文卿
朝代：宋

写就秋词雁景稀，背灯无语独眠迟。
画栏点滴芭蕉雨，一夜将愁向阿谁。
秋词·其一
作者：史文卿
朝代：宋
体裁：七言绝句

写就秋词雁影稀，背灯无语独眠迟。画栏点滴芭蕉雨，一夜将愁向阿谁。
秋词·其二
作者：史文卿
朝代：宋
体裁：七言绝句

桂枝风动小山幽，雨过陂池水漫流。拟作楚骚吟未了，一行新雁数声秋。
种梅
作者：史文卿
朝代：宋

呼僮耕云种瑶树，斗挂青冥下风露。隔林野鹤不知寒，为我飞来复飞去。素与梅花自有缘，又移几本种庭前。镜中一半閒风月，不属王郎载雪船。
种梅·其一
作者：史文卿
朝代：宋

呼僮耕云种瑶树，斗挂青冥下风露。隔林野鹤不知寒，为我飞来复飞去。
种梅·其一
作者：史文卿
朝代：宋

呼僮耕云种瑶树，斗挂青冥下风露。
隔林野鹤不知寒，为我飞来復飞去。
种梅·其二
作者：史文卿
朝代：宋
体裁：七言绝句

素与梅花自有缘，又移几本种庭前。镜中一半閒风月，不属王郎载雪船。
種梅·其一
作者：史文卿
朝代：宋

呼僮耕雲種瑶樹，斗挂青冥下風露。
隔林野鶴不知寒，爲我飛來復飛去。
種梅·其二
作者：史文卿
朝代：宋

素與梅花自有緣，又移幾本種庭前。
鏡中一半閒風月，不屬王郎載雪船。
萬杉寺
作者：史文卿
朝代：宋

君恩報答果何如，手植松杉一萬株。
溪足斷邊橫畧彴，峯頭好處見浮屠。
鳳書御墨藏飛白，龍吐山泉散作珠。
包帚祝堯同此類，刻崖大慶擬嵩呼。
句
作者：史文昌
朝代：宋

閑雲盡日相隨逐，只有朱雲挽不來。
句
作者：史文昌
朝代：宋

闲云尽日相随逐，只有朱云挽不来。
凤鸣洞
作者：史昌卿
朝代：宋
体裁：古风

何年雷斧凿山裂，六月苍崖细飞雪。孤凤一去声不闻，海水桑田几兴灭。我知仙去仙尚存，时见真形生岩穴。青天半夜玉箫寒，唤起幽人舞明月。
鳳鳴洞
作者：史昌卿
朝代：宋

何年雷斧鑿山裂，六月蒼崖細飛雪。
孤鳳一去聲不聞，海水桑田幾興滅。
我知仙去仙尚存，時見真形生巖穴。
青天半夜玉簫寒，喚起幽人舞明月。
新亭
作者：史正志
朝代：宋

龙盘虎踞阻江流，割据由来起仲谋。从此但誇佳丽地，不知西北有神州。忽枉王人六辔驰，新亭有酒便同持。坐中不作南冠叹，江左夷吾是素期。
新亭·其一
作者：史正志
朝代：宋

龍盤虎踞阻江流，割據由來起仲謀。
從此但誇佳麗地，不知西北有神州。
新亭·其一
作者：史正志
朝代：宋

龙盘虎踞阻江流，割据由来起仲谋。从此但誇佳丽地，不知西北有神州。
新亭·其二
作者：史正志
朝代：宋

忽枉王人六轡馳，新亭有酒便同持。
坐中不作南冠歎，江左夷吾是素期。
新亭二首
作者：史正志
朝代：宋
体裁：七言绝句

忽枉王人六辔驰，新亭有酒便同持。坐中不作南冠叹，江左夷吾是素期。
新亭二首
作者：史正志
朝代：宋

龙盘虎踞阻江流，割据由来起仲谋。
从此但夸佳丽地，不知西北有神州。
黄陵題詠·其一
作者：史正志
朝代：宋

玉馭蒼梧去不還，淚痕淚竹尚斑斑。
空傳朱瑟流幽怨，謾許明珠解佩還。
黄陵題詠·其三
作者：史正志
朝代：宋

直方誰似退之賢，過廟當時禱亦虔。
徼福乞靈旋有助，傾囊十萬出私錢。
黄陵題詠·其二
作者：史正志
朝代：宋

廟塑湘妃少女容，誰知百歲奉重瞳。
從今好事詩騷客，莊肅當存念慮中。
黄陵题咏
作者：史正志
朝代：宋

玉驭苍梧去不还，泪痕泪竹尚斑斑。空传朱瑟流幽怨，谩许明珠解佩还。庙塑湘妃少女容，谁知百岁奉重瞳。从今好事诗骚客，庄肃当存念虑中。直方谁似退之贤，过庙当时祷亦虔。徼福乞灵旋有助，倾囊十万出私钱。
黄陵题咏·其一
作者：史正志
朝代：宋
体裁：七言绝句

玉驭苍梧去不还，泪痕泪竹尚斑斑。空传朱瑟流幽怨，谩许明珠解佩还。
黄陵题咏·其三
作者：史正志
朝代：宋
体裁：七言绝句

直方谁似退之贤，过庙当时祷亦虔。徼福乞灵旋有助，倾囊十万出私钱。
黄陵题咏·其二
作者：史正志
朝代：宋
体裁：七言绝句

庙塑湘妃少女容，谁知百岁奉重瞳。从今好事诗骚客，庄肃当存念虑中。
黄陵题咏三首
作者：史正志
朝代：宋

庙塑湘妃少女容，谁知百岁奉重瞳。
从今好事诗骚客，庄肃录存念虑中。
黄陵题咏三首
作者：史正志
朝代：宋

玉驭苍梧去不还，泪痕洒竹尚斑斑。
空传朱瑟流幽怨，谩许明珠解佩还。
黄陵题咏三首
作者：史正志
朝代：宋

直方谁似退之贤，过庙当时祷亦虔。
徼福乞灵旋有助，倾蠹十万出私钱。
題江州琵琶亭
作者：史沆
朝代：宋

坐上騷人雖有詠，江邊寡婦不難欺。
若使王涯聞此曲，織羅應過賞花詩。
题江州琵琶亭
作者：史沆
朝代：宋
体裁：七言绝句

坐上骚人虽有咏，江边寡妇不难欺。若使王涯闻此曲，织罗应过赏花诗。
木兰花慢
作者：史深
朝代：宋

画楼帘半卷，倩谁觅、凤箫音。记待月梅边，笼香酒後，私语屏阴。匆匆佩珠暗解，断归鸿、消息两沈沈。前度刘郎易老，旧时飞燕难寻。
罗襟。薄有泪痕侵。钗股暗黄金。向宝奁密看，绫笺小字，长是惊心。登临漫劳眺远，但青山、杳隔暮云深。曾傍湾击马，紫骝嘶度平林。
木兰花慢·画楼帘半卷
作者：史深
朝代：宋
体裁：词

画楼帘半卷，倩谁觅、凤箫音。记待月梅边，笼香酒后，私语屏阴。忽忽佩珠暗解，断归鸿、消息两沉沉。前度刘郎易老，旧时飞燕难寻。罗襟。薄有泪痕侵。钗股暗黄金。向宝奁密看，绫笺小字，长是惊心。登临漫劳眺远，但青山、杳隔暮云深。曾傍湾桥系马，紫骝嘶度平林。
玉漏迟
作者：史深
朝代：宋

绿树深庭院。侵帘暝草，沿砌幽藓。问讯余芳，糁迳碎红千点。暗有芹香堕几，认杏栋、营巢新燕。晴思软。春光几放，费人裁翦。
梅阴地湿无尘，但密袖薰虬，静看诗卷。半掬羁心，似翠蕉难展。花事因循过了，渐愁人、薰风团扇。屏画掩。屏上数峰青远。
玉漏迟
作者：史深
朝代：宋

绿树深庭院。侵帘暝草，沿砌幽藓。问讯馀芳，糁径碎红千点。暗有芹香堕几，认杏栋、营巢新燕。晴思软。春光几许，费人裁剪。梅阴地湿无尘，但密袖薰虬，静看诗卷。半掬羁心，似翠蕉难展。花事因循过了，渐愁人、薰风团扇。屏昼掩。屏上数峰青远。
玉漏迟
作者：史深
朝代：宋
体裁：词

绿树深庭院。
侵帘暝草，沿砌幽藓。
问讯馀芳，糁迳碎红千点。
暗有芹香坠几，认杏栋、营巢新燕。
晴思软。
春光几许，费人裁翦。
梅阴地湿无尘，但密袖薰虬，静看诗卷。
半掬羁心，似翠蕉难展。
花事因循过了，渐愁人、薰风团扇。
屏昼掩。
屏上数峰青远。
玉漏迟·绿树深庭院
作者：史深
朝代：宋

绿树深庭院。
侵帘暝草，沿砌幽藓。
问讯馀芳，糁迳碎红千点。
暗有芹香坠几，认杏栋、营巢新燕。
晴思软。
春光几许，费人裁翦。
梅阴地湿无尘，但密袖熏虬，静看诗卷。
半掬羁心，似翠蕉难展。
花事因循过了，渐愁人、熏风团扇。
屏昼掩。
屏上数峰青远。
花心动·泊舟四圣观
作者：史深
朝代：宋
体裁：词

肌雪浮香，见梅花清姿，漫劳凝伫。淡粉最娇，羞把春□，长记寿阳眉妩。绿苔深径寻幽地，谁相伴、凌波微步。翠鸳冷，芳尘路杳，旧游何处。不信重城间阻。终没个因由，寄声传语。宝炬凝珠，彩笔呵冰，密写断肠新句。月寒烟瞑孤山下，羞吟□、断桥边去。遮愁绪。丹青怎生画取。
花心动·肌雪浮香
作者：史深
朝代：宋
体裁：词

肌雪浮香，见梅花清姿，漫劳凝伫。
淡粉最娇，羞把春□，长记寿阳眉妩。
绿苔深迳寻幽地，谁相伴、凌波微步。
翠鸳冷，芳尘路杳，旧游何处。
不信重城间阻。
终没个因由，寄声传语。
宝炬凝珠，彩笔呵冰，密写断肠新句。
月寒烟瞑孤山下，羞吟□、断桥边去。
遮愁绪。
丹青怎生画取。
诗一首
作者：史温
朝代：宋
体裁：七言绝句

曹娥庙貌枕江湄，南北行人合孝思。有智不争三十里，千年黄绢一厅碑。
詩一首
作者：史溫
朝代：宋

曹娥廟貌枕江湄，南北行人合孝思。
有智不爭三十里，千年黄絹一廳碑。
兴庆池禊宴
作者：史瑜
朝代：宋

池馆春光欲禁烟，芳辰修禊集羣贤。
茂林深处森冠剑，清籁鸣时当管弦。
召伯甘棠分陕地，羊公风景岘山前。
诗成莫讶天机俊，潜握人间造化权。
兴庆池禊宴
作者：史瑜
朝代：宋

池馆春光欲禁烟，芳辰修禊集群贤。茂林深处森冠剑，清籁鸣时当管弦。召伯甘棠分陕地，羊公风景岘山前。诗成莫讶天机俊，潜握人间造化权。
興慶池禊宴
作者：史瑜
朝代：宋

池館春光欲禁煙，芳辰修禊集羣賢。
茂林深處森冠劍，清籟鳴時當管弦。
召伯甘棠分陝地，羊公風景峴山前。
詩成莫訝天機俊，潛握人間造化權。
叙州
作者：史申之
朝代：宋
体裁：七言绝句

东楼特杰少陵诗，锁江颉颃涪翁题。两翁诗阵屹相向，千载名与江山齐。
敘州
作者：史申之
朝代：宋

東樓特傑少陵詩，鎖江頡頏涪翁題。
兩翁詩陣屹相向，千載名與江山齊。
五台山和韵
作者：史监
朝代：宋
体裁：七言律诗

群峰历尽到巅峦，极目清凉境界宽。山入雁门真设险，地藏佛国即长安。雨来绝涧自成响，云渡远溪时作团。花落经台钟梵寂，袈裟香霭翠云蟠。
五臺山和韻
作者：史監
朝代：宋

群峰歷盡到巔巒，極目清凉境界寬。
山入雁門真設險，地藏佛國即長安。
雨來絕澗自成響，雲渡遠溪時作團。
花落經臺鐘梵寂，袈裟香靄翠雲蟠。
句
作者：史祖道
朝代：宋

明朝送我扁舟去，字水秋風有幾篙。
句
作者：史祖道
朝代：宋

明朝送我扁舟去，字水秋风有几篙。
巖桂
作者：史繩祖
朝代：宋

四出花中異，三開格外芳。
名高評月品，韻勝霸秋香。
紅莧
作者：史繩祖
朝代：宋

易稱紅莧美柔英，夬决窮陰日旅辰。
不以色紅爲貴尚，何因赤莧有仙人。
岩桂
作者：史绳祖
朝代：宋
体裁：五言绝句

四出花中异，三开格外芳。名高评月品，韵胜霸秋香。
红苋
作者：史绳祖
朝代：宋
体裁：七言绝句

易称红苋美柔英，夬决穷阴日旅辰。不以色红为贵尚，何因赤苋有仙人。
句
作者：史聲
朝代：宋

施食池腥龍戲鉢，長明燈暗鼠偷油。
送別嚴希孟
作者：史聲
朝代：宋

歲暮送行舟，寒煙古渡頭。
渚禽衝客起，野水带冰流。
經史探深趣，江山屬壯遊。
莫將和氏璧，輕向暗中投。
題定慧院
作者：史聲
朝代：宋

寺名定慧知何代，橋古碑橫不記年。
古樹亂鴉啼晚照，故園新蝶舞春煙。
十層寶塔化塵路，五色雲衢散上天。
惟有玉蓮池內水，滄浪深處老龍眠。
即事
作者：史蒙卿
朝代：宋

宫花攒晓日，仙鹤下云端。
自是伤心极，那能着眼看。
风沙两宫恨，烟草八陵寒。
一掬孤臣泪，秋霖对不干。
即事
作者：史蒙卿
朝代：宋

宫花攒晓日，仙鹤下云端。自是伤心极，那能著眼看。风沙两宫恨，烟草八陵寒。一掬孤臣泪，秋霖对不乾。
即事
作者：史蒙卿
朝代：宋

宮花攢曉日，仙鶴下雲端。
自是傷心極，那能著眼看。
風沙兩宮恨，烟草八陵寒。
一掬孤臣淚，秋霖對不乾。
有感
作者：史蒙卿
朝代：宋
体裁：五言律诗

途穷那免哭，哭罢一高歌。白日催年急，青山阅世多。浮生从潦倒，遗恨不消磨。何许南来雁，殷勤掠暝过。
有感
作者：史蒙卿
朝代：宋

途窮那免哭，哭罷一高歌。
白日催年急，青山閲世多。
浮生從潦倒，遺恨不消磨。
何許南來雁，殷勤掠暝過。
国清寺
作者：史藴
朝代：宋
体裁：五言律诗

十里松关路，门开对洞天。山神曾献地，海众此安禅。钟磬开岩谷，楼台跨石泉。高峰智者塔，长与赤城连。
國清寺
作者：史藴
朝代：宋

十里松關路，門開對洞天。
山神曾獻地，海衆此安禪。
鐘磬開巖谷，樓臺跨石泉。
高峰智者塔，長與赤城連。
依韻奉和司徒侍中龍興燈夕
作者：史衛卿
朝代：宋

寶炬燃紅映百坊，佛燈相照有餘光。
樽前盡被公孫禮，席上惟無處士狂。
午夜笙歌歡是伯，幾家簾幕醉成鄉。
都人猶怕春宵短，共樂何妨舞袖長。
冷泉觀放水
作者：史衛卿
朝代：宋

溪流平地響晴雷，石上生風捲雪來。
醉拍闌干衣袖濕，十分身在白雲堆。
捧檄家山
作者：史衛卿
朝代：宋

閒居愧未能，淮幕冷於冰。
家檄官無俸，山吟客有僧。
池荒眠鷺石，樹折飲猿藤。
寥落誰相問，孤明雨夜燈。
春晴
作者：史衛卿
朝代：宋

平明晴可愛，眼界一湖春。
不見水中鷺，惟多堤上人。
梅花已白盡，柳色正青新。
日暮無歌舞，清幽屬野身。
書里中所見
作者：史衛卿
朝代：宋

闌干十二纈簾遮，獸棟鱗鱗鼎貴家。
莫道樓臺無地起，滿城秋色半槐花。
有所見
作者：史衛卿
朝代：宋

不著畫羅金縷衣，尋常打扮最相宜。
春風燕子樓前過，飄落梨花雪一枝。
漁父
作者：史衛卿
朝代：宋

白頭長是醉，湖海不知年。
活業惟耕綱，全家衹住船。
荷花同鷺宿，楊柳得魚穿。
一笛吹明月，朱門謾管絃。
秋步述所見
作者：史衛卿
朝代：宋

趁晴收斷薪，破曉循幽浦。
山寒樹欲風，雲重天將雨。
兔奔初種畦，雞拾穫殘畝。
葉深樵無蹤，水落魚可數。
幽草不須生，千林秋已素。
聽演師琴
作者：史衛卿
朝代：宋

禪悟却參琴，山高水復深。
七絃手共語，萬籟耳無音。
激烈鬼神淚，發揮天地心。
秋風時一曲，懷古更傷今。
西湖山居燈夕
作者：史衛卿
朝代：宋

繁華隔湖水，全似遠宸京。
燈火少年夢，山林此夜情。
鶴閑梅下立，人靜月中行。
長願歲時好，吟身見太平。
大田山居
作者：史詔
朝代：宋

斗酒藏春甕，開軒有客迎。
烹鮮供母箸，督僕佐春耕。
園果霜前熟，山禽雨後鳴。
市朝風味好，輸我一般清。
立春書懷
作者：史詔
朝代：宋

寂寞荒村景，凄其今日春。
趁時三盞酒，轉眼一年人。
髪短勝添白，身閑亦耐貧。
韶光容易老，何事逐風塵。
大田山居
作者：史诏
朝代：宋
体裁：五言律诗

斗酒藏春瓮，开轩有客迎。烹鲜供母箸，督仆佐春耕。园果霜前熟，山禽雨后鸣。市朝风味好，输我一般清。
立春书怀
作者：史诏
朝代：宋

寂寞荒村景，凄其今日春。趁时三盏酒，转眼一年人。发短胜添白，身闲亦耐贫。韶光容易老，何事逐风尘。
立春书怀
作者：史诏
朝代：宋

寂寞荒村景，凄其今日春。
趁时三盏酒，转眼一年人。
髪短胜添白，身闲亦耐贫。
韶光容易老，何事逐风尘。
和苏唐卿
作者：史辞
朝代：宋
体裁：七言律诗

昔日欧公镇永阳，构亭直在水云乡。醉翁啸傲曾为记，贤宰风流别驾梁。老笔健遒刊琬琰，晴岚滴沥照门墙。更吟新咏深堂秘，相伴昆山片玉光。
和蘇唐卿
作者：史辭
朝代：宋

昔日歐公鎮永陽，構亭直在水雲鄉。
醉翁嘯傲曾爲記，賢宰風流別駕梁。
老筆健遒刊琬琰，晴嵐滴瀝照門牆。
更吟新詠深堂秘，相伴崑山片玉光。
一剪梅·其一
作者：史达祖
朝代：宋

谁写梅溪字字香。沙边幽梦，常恁芬芳。不如花解伴昏黄。只怕东风，吹断人肠。小阁无灯月浸窗。香吹罗袖，酒映宫妆。如今竹外怕思量。谷里佳人，一片冰霜。
一翦梅·谁写梅溪字字香
作者：史达祖
朝代：宋
体裁：词

谁写梅溪字字香。沙边幽梦，常恁芬芳。不知花解伴昏黄。只怕东风，吹断人肠。小阁无灯月浸窗。香吹罗袖，酒映宫妆。如今竹外怕思量。谷里佳人，一片冰霜。
一翦梅（追感）
作者：史达祖
朝代：宋
体裁：词

秦客当楼泣凤箫。宫衣香断，不见纤腰。隔年心事又今宵。折尽冰弦，何用鸾胶。些子轻魂几度销。兰骚蕙些，无计重招。东窗一段月华娇。也带春愁，飞上梅梢。
万年欢·春思
作者：史达祖
朝代：宋

两袖梅风，谢桥边、岸痕犹带阴雪。过了匆匆灯市，草根青发。燕子春愁未醒，误几处、芳音辽绝。烟溪上、采绿人归，定应愁沁花骨。非干厚情易歇。奈燕台句老，难道离别。小径吹衣，曾记故里风物。多少惊心旧事，第一是、侵阶罗袜。如今但、柳发唏春，夜来和露梳月。
万年欢·春思
作者：史达祖
朝代：宋
体裁：词

两袖梅风，谢桥边、岸痕犹带阴雪。过了匆匆灯市，草根青发。燕子春愁未醒，误几处、芳音辽绝。烟溪上、采绿人归，定应愁沁花骨。非干厚情易歇。奈燕台句老，难道离别。小径吹衣，曾记故里风物。多少惊心旧事，第一是、侵阶罗袜。如今但、柳发晞春，夜来和露梳月。
万年欢（春思）
作者：史达祖
朝代：宋

两袖梅风，谢桥边、岸痕犹带阴雪。过了匆匆灯市，草根青发。燕子春愁未醒，误几处、芳音辽绝。烟＿上、采绿人归，定应愁沁花骨。
非干厚情易歇。奈燕台句老，难道离别。小径吹衣，曾记故里风物。多少惊心旧事，第一是、侵阶罗袜。如今但、柳发＿春，夜来和露梳月。
三姝媚
作者：史达祖
朝代：宋
体裁：词

烟光摇缥瓦，望晴檐多风，柳花如洒。锦瑟横床，想泪痕尘影，凤弦常下。倦出犀帷，频梦见、王孙骄马。讳道相思，偷理绡裙，自惊腰衩。
惆怅南楼遥夜，记翠箔张灯，枕肩歌罢。又入铜驼，遍旧家门巷，首询声价。可惜东风，将恨与闲花俱谢。记取崔徽模样。归来暗写。
三姝媚·烟光摇缥瓦
作者：史达祖
朝代：宋
体裁：词

烟光摇缥瓦。望晴檐多风，柳花如洒。锦瑟横床，想泪痕尘影，凤弦常下。倦出犀帷，频梦见、王孙骄马。讳道相思，偷理绡裙，自惊腰衩。惆怅南楼遥夜。记翠箔张灯，枕肩歌罢。又入铜驼，遍旧家门巷，首询声价。可惜东风，将恨与、闲花俱谢。记取崔徽模样，归来暗写。
三姝媚·烟光摇缥瓦
作者：史达祖
朝代：宋

烟光摇缥瓦，望晴檐多风，柳花如洒。锦瑟横床，想泪痕尘影，凤弦常下。倦出犀帷，频梦见、王孙骄马。讳道相思，偷理绡裙，自惊腰衩。
惆怅南楼遥夜，记翠箔张灯，枕肩歌罢。又入铜驼，遍旧家门巷，首询声价。可惜东风，将恨与、闲花俱谢。记取崔徽模样，归来暗写。
东风第一枝 其一 咏春雪
作者：史达祖
朝代：宋
体裁：词

巧沁兰心，偷黏草甲，东风欲障新暖。谩凝碧瓦难留，信知暮寒轻浅。行天入镜，做弄出、轻松纤软。料故园、不卷重帘，误了乍来双燕。青未了、柳回白眼。红欲断、杏开素面。旧游忆著山阴，厚盟遂妨上苑。寒炉重暖，便放慢春衫针线。恐凤靴、挑菜归来，万一灞桥相见。
东风第一枝 其一 咏春雪
作者：史达祖
朝代：宋
体裁：词

巧沁兰心，偷黏草甲，东风欲障新暖。谩凝碧瓦难留，信知暮寒轻浅。行天入镜，做弄出、轻松纤软。料故园、不捲重帘，误了乍来双燕。青未了、柳回白眼。红欲断、杏开素面。旧游忆著山阴，厚盟遂妨上苑。寒炉重暖，便放慢春衫针线。恐凤靴、挑菜归来，万一灞桥相见。
东风第一枝·咏春雪
作者：史达祖
朝代：宋

巧沁兰心，偷黏草甲，东风欲障新暖。谩凝碧瓦难留，信知暮寒轻浅。行天入镜，做弄出、轻松纤软。料故园、不卷重帘，误了乍来双燕。
青未了、柳回白眼。红欲断、杏开素面。旧游忆著山阴，厚盟遂妨上苑。寒炉重暖，便放慢春衫针线。恐凤靴，挑菜归来，万一灞桥相见。
东风第一枝·巧沁兰心
作者：史达祖
朝代：宋

巧沁兰心，偷黏草甲，东风欲障新暖。
谩凝碧瓦难留，信知暮寒轻浅。
行天入镜，做弄出、轻松纤软。
料故园、不卷重帘，误了乍来双燕。
青未了、柳回白眼。
红欲断、杏开素面。
旧游忆着山阴，厚盟遂妨上苑。
寒炉重暖，便放慢春衫针线。
恐凤靴、挑菜归来，万一灞桥相见。
东风第一枝·春雪
作者：史达祖
朝代：宋
体裁：词

巧沁兰心，偷粘草甲，东风欲障新暖。漫凝碧瓦难留，信知暮寒犹浅。行天入镜，做弄出、轻松纤软。料故园、不卷重帘，误了乍来双燕。
青未了、柳回白眼，红欲断、杏开素面。旧游忆著山阴，后盟遂妨上苑。寒炉重熨，便放慢春衫针线。怕凤靴挑菜归来，万一灞桥相见。
东风第一枝·草脚愁苏
作者：史达祖
朝代：宋
体裁：词

草脚愁苏，花心梦醒，鞭香拂散牛土。旧歌空忆珠帘，彩笔倦题绣户。黏鸡贴燕，想立断、东风来处。暗惹起、一掬相思，乱若翠盘红缕。今夜觅、梦池秀句。明日动、探花芳绪。寄声沽酒人家，预约俊，游伴侣。怜它梅柳，乍忍俊、天街酥雨。待过了一月灯期，日日醉扶归去。
东风第一枝·酒馆歌云
作者：史达祖
朝代：宋
体裁：词

酒馆歌云，灯街舞绣，笑声喧似箫鼓。太平京国多欢，大酺绮罗几处。东风不动，照花影、一天春聚。耀翠光、金缕相交，苒苒细吹香雾。羞醉玉、少年丰度。怀艳雪、旧家伴侣。闭门明月关心，倚窗小梅索句。吟情欲断，念娇俊、知人无据。想袖寒、珠络藏香，夜久带愁归去。
东风第一枝（壬戌闰腊望，雨中立癸亥春，与高宾王各赋）
作者：史达祖
朝代：宋

草脚愁苏，花心梦醒，鞭香拂散牛土。旧歌空忆珠帘，彩笔倦题绣户。黏鸡贴燕，想立断、东风来处。暗惹起、一掬相思，乱若翠盘红楼。
今夜觅、梦池秀句。明日动、探花芳绪。寄声沽酒人家，预约俊游伴侣。怜它梅柳，乍忍俊天街酥雨。待过了一月灯期，日日醉扶归去。
临江仙
作者：史达祖
朝代：宋
体裁：词

倦客如今老矣，旧时不奈春何。
几曾湖上不经过。
看花南陌醉，驻马翠楼歌。
远眼愁随芳草，湘裙忆著春罗。
枉教装得旧时多。
向来箫鼓地，犹见柳婆姿。
临江仙
作者：史达祖
朝代：宋

草脚青回细腻，柳梢绿转条苗。旧游重到合魂销。棹横春水渡，人凭赤阑桥。归梦有时曾见，新愁未肯相饶。酒香红被夜迢迢。莫交无用月，来照可怜宵。倦客如今老矣，旧时不奈春何。几曾湖上不经过。看花南陌醉，驻马翠楼歌。远眼愁随芳草，湘裙忆著春罗。枉教装得旧时多。向来箫鼓地，犹见柳婆娑。
临江仙 其三 闺思
作者：史达祖
朝代：宋
体裁：词

愁与西风应有约，年年同赴清秋。旧游帘幕记扬州。一灯人著梦，双雁月当楼。罗带鸳鸯尘暗澹，更须整顿风流。天涯万一见温柔。瘦应因此瘦，羞亦为郎羞。
临江仙·倦客如今老矣
作者：史达祖
朝代：宋

倦客如今老矣，旧时不奈春何。
几曾湖上不经过。
看花南陌醉，驻马翠楼歌。
远眼愁随芳草，湘裙忆着春罗。
枉教装得旧时多。
向来箫鼓地，犹见柳婆姿。
临江仙·其一
作者：史达祖
朝代：宋
体裁：词

草脚青回细腻，柳梢绿转条苗。旧游重到合魂销。棹横春水渡，人凭赤阑桥。归梦有时曾见，新愁未肯相饶。酒香红被夜迢迢。莫教无用月，来照可怜宵。
临江仙·其二
作者：史达祖
朝代：宋

倦客如今老矣，旧时不奈春何。几曾湖上不经过。看花南陌醉，驻马翠楼歌。远眼愁随芳草，湘裙忆著春罗。枉教装得旧时多。向来箫鼓地，犹见柳婆娑。
临江仙·愁与西风应有约
作者：史达祖
朝代：宋

愁与西风应有约，年年同赴清秋。
旧游帘幕记扬州。
一灯人着梦，双燕月当楼。
罗带鸳鸯尘暗澹，更须整顿风流。
天涯万一见温柔。
瘦应因此瘦，羞亦为郎羞。
临江仙·草脚青回细腻
作者：史达祖
朝代：宋
体裁：词

草脚青回细腻，柳梢绿转条苗。旧游重到合魂销。棹横春水渡，人凭赤阑桥。归梦有时曾见，新愁未肯相饶。酒香红被夜迢迢。莫交无用月，来照可怜宵。
临江仙·闺思
作者：史达祖
朝代：宋
体裁：词

愁与西风应有约，年年同赴清秋。旧游帘幕记扬州。一灯人著梦，双燕月当楼。罗带鸳鸯尘暗澹，更须整顿风流。天涯万一见温柔。瘦应因此瘦，羞亦为郎羞。
于飞乐·绮翼
作者：史达祖
朝代：宋

绮翼？？，问谁常借春陂。生愁近渚风微。紫山深，金殿暖，日暮同归。白头相守，情虽定、事却难期。带恨飞来，烟埋秦草，年年枉梦红衣。旧沙间，香颈冷，合是单栖。将终怨魂，何年化、连理芳枝。
于飞乐·绮翼□□
作者：史达祖
朝代：宋
体裁：词

绮翼□□，问谁常借春陂。
生愁近渚风微。
紫山深，金殿暖，日暮同归。
白头相守，情虽定、事却难期。
带恨飞来，烟埋秦草，年年枉梦红衣。
旧沙间，香颈冷，合是单栖。
将终怨魂，何年化、连理芳枝。
于飞乐·鸳鸯怨曲
作者：史达祖
朝代：宋

绮翼{兼羽}{兼羽}，问谁常借春陂。生愁近渚风微。紫山深，金殿暖，日暮同归。白头相守，情虽定、事却难期。带恨飞来，烟埋秦草，年年枉梦红衣。旧沙间，香颈冷，合是单栖。将终怨魂，何年化、连理芳枝。
于飞乐·鸳鸯怨曲
作者：史达祖
朝代：宋
体裁：词

绮翼■■，问谁常借春陂。生愁近渚风微。紫山深，金殿暖，日暮同归。白头相守，情虽定、事却难期。带恨飞来，烟埋秦草，年年枉梦红衣。旧沙间，香颈冷，合是单栖。将终怨魂，何年化、连理芳枝。
于飞乐（鸳鸯怨曲）
作者：史达祖
朝代：宋

绮翼兼羽兼羽，问谁常借春陂。生愁近渚风微。紫山深，金殿暖，日暮同归。白头相守，情虽定、事却难期。
带恨飞来，烟埋秦草，年年枉梦红衣。旧沙间，香颈冷，合是单栖。将终怨魂，何年化、连理芳枝。
八归
作者：史达祖
朝代：宋
体裁：词

秋江带雨，寒沙萦水，人瞰画阁愁独。烟蓑散响惊诗思，还被乱鸥飞去，秀句难续。冷眼尽归图画上，认隔岸、微茫云屋。想半属、渔市樵村，欲暮竞燃竹。须信风流未老，凭持酒、慰此凄凉心目。一鞭南陌，几篙官渡，赖有歌眉舒绿。只匆匆眺远，早觉闲愁挂乔木。应难禁，故人天际，望彻淮山，相思无雁足。
八归
作者：史达祖
朝代：宋
体裁：词

秋江带雨，寒沙萦水，人瞰画阁愁独。烟蓑散响惊诗思，还被乱鸥飞去，秀句难续。冷眼尽归图画上，认隔岸、微茫云屋。相半属、渔市樵村，欲暮竞然竹。
须信风流未老，凭持尊酒，慰此凄凉心目。一鞭南陌，几篙官渡，赖有歌眉舒绿。只匆匆残照，早觉闲愁挂乔木。应难奈故人天际，望彻淮山，相思无雁足。
八归·秋江带雨
作者：史达祖
朝代：宋
体裁：词

秋江带雨，寒沙萦水，人瞰画阁愁独。烟蓑散响惊诗思，还被乱鸥飞去，秀句难续。冷眼尽归图画上，认隔岸、微茫云屋。想半属、渔市樵村，欲暮竞然竹。须信风流未老，凭持酒、慰此凄凉心目。一鞭南陌，几篙官渡，赖有歌眉舒绿。只匆匆眺远，早觉闲愁挂乔木。应难奈，故人天际，望彻淮山，相思无雁足。
兰陵王 其一 南湖同碧莲见寄，走笔次韵
作者：史达祖
朝代：宋
体裁：词

汉江侧。月弄仙人佩色。含情久，摇曳楚衣，天水空濛染娇碧。文漪簟影织。凉骨时将粉饰。谁曾见，罗袜去时，点点波间冷云积。相思旧飞鹢。谩想像风裳，追恨瑶席。涉江几度和愁摘。记雪映双腕，刺萦丝缕，分开绿盖素袂湿。放新句吹入。寂寂。意犹昔。念净社因缘，天许相觅。飘萧羽扇摇团白。屡侧卧寻梦，倚阑无力。风标公子，欲下处、似认得。
兰陵王·汉江侧
作者：史达祖
朝代：宋

汉江侧。月弄仙人佩色。含情久，摇曳楚衣，天水空濛染娇碧。文漪簟影织。凉骨时将粉饰。谁曾见，罗袜去时，点点波间冷云积。相思旧飞鷁。谩想像风裳，追恨瑶席。涉江几度和愁摘。记雪映双腕，刺萦丝缕，分开绿盖素袂湿。放新句吹入。寂寂。意犹昔。念净社因缘，天许相觅。飘萧羽扇摇团白。屡侧卧寻梦，倚阑无力。风标公子，欲下处、似认得。
兰陵王·汉江侧
作者：史达祖
朝代：宋
体裁：词

汉江侧。月弄仙人佩色。含情久，摇曳楚衣，天水空蒙染娇碧。文漪簟影织。凉骨时将粉饰。谁曾见，罗袜去时，点点波间冷云积。相思旧飞鹢。谩想像风裳，追恨瑶席。涉江几度和愁摘。
记雪映双腕，刺萦丝缕，分开绿盖素袂湿。放新句吹入。寂寂。意犹昔。念净社因缘，天许相觅。飘萧羽扇摇团白。屡侧卧寻梦，倚阑无力。风标公子，欲下处、似认得。
凤来朝·五日感事
作者：史达祖
朝代：宋
体裁：词

晕粉就妆镜。掩金闺、綵丝未整。趁无人、学指鸳鸯颈。恨谁踏、藓花径。一梦蒲香葵冷。堕银瓶、脆绳挂井。扇底并团圆影。只此是、沈郎病。
凤来朝（五日感事）
作者：史达祖
朝代：宋
体裁：词

晕粉就妆镜。掩金闺、彩丝未整。趁无人、学指鸳鸯颈。恨谁踏、藓花径。一梦蒲香葵冷。堕银瓶、脆绳挂井。扇底并团圆影。只此是、沈郎病。
南歌子·采绿随双桨
作者：史达祖
朝代：宋
体裁：词

采绿随双桨，看山藉一筇。关南桃树几番红。昨夜诗情频在、雨声中。花径无云隔，苔垣只梦通。旧欢一饷可过从。试觅鸳鸯新杏、简春风。
南浦·玉树晓飞香
作者：史达祖
朝代：宋
体裁：词

玉树晓飞香，待倩它、和愁点破妆镜。轻嫩一天春，平白地、都护雨昏烟暝。幽花露湿，定应独把阑干凭。谢屐未蜡，安排共文鹓，重游芳径。年来梦里扬州，怕事随歌残，情趁云冷。娇眄隔东风，无人会、莺燕暗中心性。深盟纵约，尽同晴雨全无定。海棠梦在，相思过西园，秋千红影。
双双燕·咏燕
作者：史达祖
朝代：宋
体裁：词

过春社了，度帘幕中间，去年尘冷。差池欲住，试入旧巢相并。还相雕梁藻井，又软语商量不定。飘然快拂花梢，翠尾分开红影。
芳径，芹泥雨润。爱贴地争飞，竞夸轻俊。红楼归晚，看足柳昏花暝。应自栖香正稳，便忘了天涯芳信。愁损翠黛双蛾，日日画阑独凭。
双双燕·咏燕
作者：史达祖
朝代：宋

过春社了，度帘幕中间，去年尘冷。差池欲住，试入旧巢相并。还相雕梁藻井，又软语商量不定。飘然快拂花梢，翠尾分开红影。芳径，芹泥雨润，爱贴地争飞，竞夸轻俊。红楼归晚，看足柳暗花暝。应自栖香正稳，便忘了天涯芳信。愁损翠黛双蛾，日日画阑独凭。
双双燕·咏燕
作者：史达祖
朝代：宋
体裁：词

过春社了，度帘幕中间，去年尘冷。差池欲住，试入旧巢相并。还相雕梁藻井，又软语商量不定。飘然快拂花梢，翠尾分开红影。芳径，芹泥雨润，爱贴地争飞，竞誇轻俊。红楼归晚，看足柳昏花暝。应自栖香正稳，便忘了天涯芳信。愁损翠黛双蛾，日日画阑独凭。
双双燕·过春社了
作者：史达祖
朝代：宋
体裁：词

过春社了，度帘幕中间，去年尘冷。差池欲住，试入旧巢相并。还相雕梁藻井。又软语、商量不定。飘然快拂花梢，翠尾分开红影。
芳径。芹泥雨润。爱贴地争飞，竞夸轻俊。红楼归晚，看足柳昏花暝。应自栖香正稳。便忘了、天涯芳信。愁损翠黛双蛾，日日画阑独凭。
句
作者：史达祖
朝代：宋

遗像人犹思后主。
喜迁莺
作者：史达祖
朝代：宋
体裁：词

月波疑滴，望玉壶天近，了无尘隔。翠眼圈花，冰丝织练，黄道宝光相直。自怜诗酒瘦，难应接许多春色。最无赖，是随香趁烛，曾伴狂客。
踪迹，漫记忆，老了杜郎，忍听东风笛。柳院灯疏，梅厅雪在，谁与细倾春碧？旧情拘未定，犹自学当年游历，怕万一，误玉人夜寒帘隙。
喜迁莺·月波疑滴
作者：史达祖
朝代：宋
体裁：词

月波疑滴。望玉壶天近，了无尘隔。翠眼圈花，冰丝织练，黄道宝光相直。自怜诗酒瘦，难应接、许多春色。最无赖，是随香趁烛，曾伴狂客。踪迹。谩记忆。老了杜郎，忍听东风笛。柳院灯疏，梅厅雪在，谁与细倾春碧。旧情拘未定，犹自学、当年游历。怕万一，误玉人、夜寒帘隙。
夜合花
作者：史达祖
朝代：宋
体裁：词

柳锁莺魂，花翻蝶梦，自知愁染潘郎。轻衫未揽，犹将泪点偷藏。念前事，怯流光，早春窥、酥雨池塘。向消凝里，梅开半面，情满徐妆。
风丝一寸柔肠，曾在歌边惹恨，烛底萦香。芳机瑞锦，如何未织鸳鸯。人扶醉，月依墙，是当初、谁敢疏狂！把闲言语，花房夜久，各自思量。
夜合花·冷截龙腰
作者：史达祖
朝代：宋
体裁：词

冷截龙腰，偷拿鸾爪，楚山长锁秋云。梅华未落，年年怨入江城。千嶂碧，一声清。杜人间、儿女箫笙。共凄凉处，琵琶湓浦，长啸苏门。当时低度西邻。天澹阑干欲暮，曾赋高情。子期老矣，不堪带酒重听。纤手静，七星明。有新声、应更魂惊。梦回人世，寥寥夜月，空照天津。
夜合花·柳锁莺魂
作者：史达祖
朝代：宋

柳锁莺魂，花翻蝶梦，自知愁染潘郎。轻衫未揽，犹将泪点偷藏。 忘前事，怯流光，早春窥、酥雨池塘。向消凝里，梅开半面，情满徐妆。
风丝一寸柔肠，曾在歌边惹恨，烛底萦香。芳机瑞锦，如何未织鸳鸯。 人扶醉，月依墙，是当初、谁敢疏狂！把闲言语，花房夜久，各自思量。
夜合花·柳锁莺魂
作者：史达祖
朝代：宋
体裁：词

柳锁莺魂，花翻蝶梦，自知愁染潘郎。轻衫未揽，犹将泪点偷藏。念前事，怯流光。早春窥、酥雨池塘。向销凝里，梅开半面，情满徐妆。风丝一寸柔肠。曾在歌边惹恨，烛底萦香。芳机瑞锦，如何未织鸳鸯。人扶醉，月依墙。是当初、谁敢疏狂。把闲言语，花房夜久，各自思量。
夜合花（赋笛）
作者：史达祖
朝代：宋

冷截龙腰，偷＿鸾爪，楚山长锁秋云。梅华未落，年年怨入江城。千嶂碧，一声清。杜人间、儿女箫笙。共凄凉处，琵琶湓浦，长啸苏门。
当时低度西邻。天淡阑干欲暮，曾赋高情。子期老矣，不堪带酒重听。纤手静，七星明。有新声、应更魂惊。梦回人世，寥寥夜月，空照天津。
夜行船·不翦春衫愁意态
作者：史达祖
朝代：宋
体裁：词

不翦春衫愁意态。
过收灯、有些寒在。
小雨空帘，无人深巷，已早杏花先卖。
白发潘郎宽沈带。
怕看山、忆它眉黛。
草色拖裙，烟光惹鬓，常记故园挑菜。
夜行船·正月十八日闻卖杏花有感
作者：史达祖
朝代：宋

不剪春衫愁意态。过收灯、有些寒在。小雨空帘，无人深巷，已早杏花先卖。
白发潘郎宽沈带。怕看山、忆他眉黛。草色拖裙，烟光惹鬓，常记故园挑菜。
夜行船·正月十八日闻卖杏花有感
作者：史达祖
朝代：宋
体裁：词

不剪春衫愁意态。过收灯、有些寒在。小雨空帘，无人深巷，已早杏花先卖。白发潘郎宽沈带。怕看山、忆它眉黛。草色拖裙，烟光惹鬓，常记故园挑菜。
寿楼春·寻春服感念
作者：史达祖
朝代：宋
体裁：词

裁春衫寻芳。记金刀素手，同在晴窗。几度因风残絮，照花斜阳。谁念我今无肠。自少年、消磨疏狂。但听雨挑灯，攲床病酒，多梦睡时妆。飞花去，良宵长。有丝阑旧曲，金谱新腔。最恨湘云人散，楚兰魂伤。身是客，愁为乡。算玉箫、犹逢韦郎。近寒食人家，相思未忘苹藻香。
寿楼春·寻春服感念
作者：史达祖
朝代：宋
体裁：词

裁春衫寻芳。记金刀素手，同在晴窗。几度因风残絮，照花斜阳。谁念我，今无裳？自少年、消磨疏狂。但听雨挑灯，攲床病酒，多梦睡时妆。
飞花去，良宵长。有丝阑旧曲，金谱新腔。最恨湘云人散，楚兰魂伤。身是客、愁为乡。算玉箫、犹逢韦郎。近寒食人家，相思未忘苹藻香。
寿楼春·裁春衫寻芳
作者：史达祖
朝代：宋
体裁：词

裁春衫寻芳。记金刀素手，同在晴窗。几度因风残絮，照花斜阳。谁念我今无肠。自少年、消磨疏狂。但听雨挑灯，敧床病酒，多梦睡时妆。飞花去，良宵长。有丝阑旧曲，金谱新腔。最恨湘云人散，楚兰魂伤。身是客，愁为乡。算玉箫、犹逢韦郎。近寒食人家，相思未忘苹藻香。
庆清朝
作者：史达祖
朝代：宋
体裁：词

坠絮孳萍，狂鞭孕竹，偷移红紫池亭。余花未落，似供残蝶经营。赋得送春诗了，夏帷撺断绿阴成。桑麻外，乳鸠稚燕，别样芳情。
荀令旧香易冷，叹俊游疏懒，枉自销凝。尘侵谢屐，幽径斑驳苔生。便觉寸心尚老，故人前度谩丁宁。空相误，祓兰曲水，挑菜东城。
庆清朝·坠絮孳萍
作者：史达祖
朝代：宋
体裁：词

坠絮孳萍，狂鞭孕竹，偷移红紫池亭。馀花未落，似供残蝶经营。赋得送春诗了，夏帷撺断绿阴成。桑麻外，乳鸠稚燕，别样芳情。荀令旧香易冷，叹俊游疏懒，枉自销凝。尘侵谢屐，幽径斑驳苔生。便觉寸心尚老，故人前度谩丁宁。空相误，祓兰曲水，挑菜东城。
忆瑶姬·骑省之悼也
作者：史达祖
朝代：宋
体裁：词

娇月笼烟，下楚领、香分两朵湘云。花房渐密时，弄杏笺初会，歌里殷勤。沈沈夜久西窗，屡隔兰灯幔影昏。自彩鸾、飞入芳巢，绣屏罗荐粉光新。十年未始轻分。念此飞花，可怜柔脆销春。空馀双泪眼，到旧家时郎谩染愁巾。袖止说道凌虚，一夜相思玉样人。但起来、梅发窗前，哽咽疑是君。
忆瑶姬·骑省之悼也
作者：史达祖
朝代：宋
体裁：词

娇月笼烟，下楚领、香分两朵湘云。花房渐密时，弄杏笺初会，歌里殷勤。沈沈夜久西窗，屡隔兰灯幔影昏。自綵鸾、飞入芳巢，绣屏罗荐粉光新。十年未始轻分。念此飞花，可怜柔脆销春。空馀双泪眼，到旧家时郎谩染愁巾。袖止说道凌虚，一夜相思玉样人。但起来、梅发窗前，哽咽疑是君。
忆瑶姬（骑省之悼也）
作者：史达祖
朝代：宋

娇月笼烟，下楚领、香分两朵湘云。花房渐密时，弄杏笺初会，歌里殷勤。沈沈夜久西窗，屡隔兰灯幔影昏。自彩鸾、飞入芳巢，绣屏罗荐粉光新。
十年未始轻分。念此飞花，可怜柔脆销春。空余双泪眼，到旧家时郎谩染愁巾。袖止说道凌虚，一夜相思玉样人。但起来、梅发窗前，哽咽疑是君。
恋绣衾
作者：史达祖
朝代：宋

吴梅初试涧谷春。夜幽幽、江雁叫云。人正在、孤窗底，被秾愁、醺破醉魂。
雨窗只剩残灯影，伴罗衣、无限泪痕。瘦骨怕、红绵冷，说午时、斗帐夜分。
恋绣衾 其二 席上梦锡、汉章同赋
作者：史达祖
朝代：宋
体裁：词

天风入扇吹苧衣。小红楼、夜气正微。有人在、冰弦外，水精帘、花影自移。阳台只是虚无梦，便不成、凉夜误伊。想闲了、琉璃簟，就一身、明月伴归。
恋绣衾·其一
作者：史达祖
朝代：宋
体裁：词

黄华惊破九日愁。正寒城、风雨怨秋。愁便是、秋心也，又随人、来到画楼。因缘幸自天安顿，更题红、不禁御沟。待写与、相思话，为怕奴、憔悴且休。
恋绣衾·吴梅初试涧谷春
作者：史达祖
朝代：宋
体裁：词

吴梅初试涧谷春。夜幽幽、江雁叫云。人正在、孤窗底，被浓愁、醺破醉魂。雨窗只剩残灯影，伴罗衣、无限泪痕。瘦骨怕、红绵冷，说年时、斗帐夜分。
恋绣衾·黄花惊破九日愁
作者：史达祖
朝代：宋
体裁：词

黄花惊破九日愁。正寒城、风雨怨秋。愁便是、秋心也，又随人、来到画楼。因缘幸自天安顿，更题红、不禁御沟。待写与、相思话，为怕奴、憔悴且休。
恋绣衾（席上梦锡、汉章同赋）
作者：史达祖
朝代：宋

天风入扇吹＿衣。小红楼、夜气正微。有人在、冰弦外，水精帘、花影自移。
阳台只是虚无梦，便不成、凉夜误伊。想闲了、流离簟，就一身、明月伴归。
惜奴娇 其二 席上梦锡、汉章同赋
作者：史达祖
朝代：宋
体裁：词

天风入扇吹苎衣。小红楼、夜气正微。有人在、冰弦外，水精帘、花影自移。阳台只是虚无梦，便不成、凉夜误伊。想闲了、流离簟，就一身、明月伴归。
惜奴娇·香剥酥痕
作者：史达祖
朝代：宋
体裁：词

香剥酥痕，自昨夜、春愁醒。高情寄、冰桥雪岭。试约黄昏，便不误、黄昏信。人静。倩娇娥、留连秀影。吟鬓簪香，已断了、多情病。年年待、将春管领。镂月描云，不枉了、闲心性。谩听。谁敢把、红儿比并。
惜黄花·涵秋寒渚
作者：史达祖
朝代：宋

涵秋寒渚。
染霜丹树。
尚依稀，是来时、梦中行路。
时节正思家，远道仍怀古。
更对着、满城风雨。
黄花无数。
碧云欲暮。
美人兮，美人兮、未知何处。
独自卷帘栊，谁为开尊俎。
恨不得、御风归去。
惜黄花·涵秋寒渚
作者：史达祖
朝代：宋
体裁：词

涵秋寒渚。染霜丹树。尚依稀，是来时、梦中行路。时节正思家，远道仍怀古。更对著、满城风雨。黄花无数。碧云欲暮。美人兮，美人兮、未知何处。独自卷帘栊，谁为开尊俎。恨不得、御风归去。
换巢鸾凤·梅意花庵作春情
作者：史达祖
朝代：宋
体裁：词

人若梅娇。正愁横断坞，梦绕溪桥。倚风融汉粉，坐月怨秦箫。相思因甚到纤腰。定知我今，无魂可销。佳期晚，谩几度、泪痕相照。人悄。天眇眇。花外语香，时透郎怀抱。暗握荑苗，乍尝樱颗，犹恨侵阶芳草。天念王昌忒多情，换巢鸾凤教偕老。温柔乡，醉芙蓉、一帐春晓。
换巢鸾凤（梅意花庵作春情）
作者：史达祖
朝代：宋

人若梅娇。正愁横断坞，梦绕溪桥。倚风融汉粉，坐月怨秦箫。相思因甚到纤腰。定知我今，无魂可销。佳期晚，谩几度、泪痕相照。
人情。天眇眇。花外语香，时透郎怀抱。暗握荑苗，乍尝樱颗，犹恨侵阶芳草。天念王昌忒多情，换巢鸾凤教偕老。温柔乡，醉芙蓉、一帐春晓。
探芳信·谢池晓
作者：史达祖
朝代：宋
体裁：词

谢池晓。被酒滞春眠，诗萦芳草。正一阶梅粉，都未有人扫。细禽啼处东风软，嫩约关心早。未烧灯，怕有残寒，故园稀到。说道试妆了。也为我相思，占它怀抱。静数窗棂，最欢听鹊声好。半年白玉台边话，屡见钩小。指芳期，夜月花阴梦老。
月当厅
作者：史达祖
朝代：宋

白壁旧带秦城梦，因谁拜下，杨柳楼心。正是夜分，鱼钥不动香深。时有露萤自照，占风裳、可喜影＿金。坐来久，都将凉意，尽付沈吟。
残云事绪无人舍，恨匆匆、药娥归去难寻。缀取雾窗，会唱几拍清音。犹有老来印愁处，冷光应念雪翻簪。空独对、西风紧，弄一井桐阴。
月当厅
作者：史达祖
朝代：宋

白璧旧带秦城梦，因谁拜下，杨柳楼心。正是夜分，鱼钥不动香深。时有露萤自照，占风裳、可喜影麸金。坐来久，都将凉意，尽付沈吟。残云事绪无人舍，恨匆匆、药娥归去难寻。缀取雾窗，会唱几拍清音。犹有老来印愁处，冷光应念雪翻簪。空独对、西风紧，弄一片桐阴。
月当厅
作者：史达祖
朝代：宋
体裁：词

白璧旧带秦城梦，因谁拜下，杨柳楼心。正是夜分，鱼钥不动香深。时有露萤自照，占风裳、可喜影麸金。坐来久，都将凉意，尽付沈吟。残云事绪无人舍，恨匆匆、药娥归去难寻。缀取雾窗，曾唱几拍清音。犹有老来印愁处，冷光应念雪翻簪。空独对、西风紧，弄一井桐阴。
月当厅·白壁旧带秦城梦
作者：史达祖
朝代：宋
体裁：词

白壁旧带秦城梦，因谁拜下，杨柳楼心。
正是夜分，鱼钥不动香深。
时有露萤自照，占风裳、可喜影麸金。
坐来久，都将凉意，尽付沈吟。
残云事绪无人舍，恨匆匆、药娥归去难寻。
缀取雾窗，会唱几拍清音。
犹有老来印愁处，冷光应念雪翻簪。
空独对、西风紧，弄一片桐阴。
杏花天
作者：史达祖
朝代：宋

细风微月垂杨院。记年少、春愁一点。栖莺未觉花梢颤。踏损残红几片。
长安共、日边近远。况老去、芳情渐减。屏山几夜春寒浅。却将因而梦见。
杏花天 其一 清明
作者：史达祖
朝代：宋

软波拖碧蒲芽短。画桥外、花晴柳暖。今年自是清明晚。便觉芳情较懒。春衫瘦、东风剪剪。过花坞、香吹醉面。归来立马斜阳岸。隔岸歌声一片。
杏花天·其二
作者：史达祖
朝代：宋

古城官道花如霰。便恰限、花间再见。双眉最现愁深浅。隔雨春山两点。回头但、垂杨带苑。想今夜、铜驼梦远。行人去了莺声怨。此度关心未免。细风微月垂杨院。记年少、春愁一点。栖莺未觉花梢颤。踏损残红几片。长安共、日边近远。况老去，芳情渐减。屏山几夜春寒浅。却将因而梦见。扇香曾靠腮边粉。旧尘埋、月轮有晕。南风未似愁来近。前事临窗隐隐。凉花畔、云歌露饮。梦断了、终难再问。鸳鸯带上三生恨。将泪揩磨不尽。
杏花天·古城官道花如霰
作者：史达祖
朝代：宋
体裁：词

古城官道花如霰。便恰限、花间再见。双眉最现愁深浅。隔雨春山两点。回头但、垂杨带苑。想今夜、铜驼梦远。行人去了莺声怨。此度关心未免。
杏花天·扇香曾靠腮边粉
作者：史达祖
朝代：宋
体裁：词

扇香曾靠腮边粉。旧尘埋、月轮有晕。南风未似愁来近。前事临窗隐隐。凉花畔、云歌露饮。梦断了、终难再问。鸳鸯带上三生恨。将泪揩磨不尽。
杏花天·细风微月垂杨院
作者：史达祖
朝代：宋
体裁：词

细风微月垂杨院。记年少、春愁一点。栖莺未觉花梢颤。踏损残红几片。长安共、日边近远。况老去，芳情渐减。屏山几夜春寒浅。却将因而梦见。
杏花天·软波拖碧蒲芽短
作者：史达祖
朝代：宋
体裁：词

软波拖碧蒲芽短。画桥外、花晴柳暖。今年自是清明晚。便觉芳情较懒。春衫瘦、东风翦翦。过花坞、香吹醉面。归来立马斜阳岸。隔岸歌声一片。
杏花天（清明）
作者：史达祖
朝代：宋
体裁：词

软波拖碧蒲芽短。画桥外、花晴柳暖。今年自是清明晚。便觉芳情较懒。
春衫瘦、东风剪剪。过花卩乌、香吹醉面。归来立马斜阳岸。隔岸歌声一片。
桃源忆故人·其一
作者：史达祖
朝代：宋
体裁：词

双鸳蹙月天津近。归后嫩情常剩。灯市一年愁凝。心共梅花冷。网尘洞户春沉静。衰尽冶游情性。羞见素娥娇影。明似愁鸾镜。
桃源忆故人·双鸳蹙月天津近
作者：史达祖
朝代：宋
体裁：词

双鸳蹙月天津近。归后嫩情常剩。灯市一年愁凝。心共梅花冷。网尘洞户春沈静。衰尽冶游情性。羞见素娥娇影。明似愁鸾镜。
桃源忆故人（赋桃花）
作者：史达祖
朝代：宋
体裁：词

明霞烘透春机杼。春在明霞多处。我是有诗渔父。一梦秦天古。柳枝巷陌深朱户。墙外风流一树。十五年来凝伫。弹尽胭脂雨。
步月
作者：史达祖
朝代：宋

剪柳章台，问梅东阁，醉中携手初归。逗香帘下，璀璨镂金衣。正依约、冰丝射眼，更荏苒、蟾玉西飞。轻尘外，双鸳细蹙，谁赋洛滨妃。霏霏。红雾绕，步摇共鬓影，吹入花围。管弦将散，人静烛笼稀。泥私语、香樱乍破，怕夜寒、罗袜先知。归来也，相偎未肯入重帏。
步月
作者：史达祖
朝代：宋

翦柳章台，问梅东阁，醉中携手初归。逗香帘下，璀璨镂金衣。正依约、冰丝射眼，更荏苒、蟾玉四飞。轻尘外，双鸳细蹙，谁赋洛滨妃。
霏霏。红雾绕，步摇共鬓影，吹入花围。管弦将散，人静烛笼稀。泥私语、香樱乍破，怕夜寒、罗袜先知。归来也，相偎未肯入重帏。
步月·翦柳章台
作者：史达祖
朝代：宋
体裁：词

翦柳章台，问梅东阁，醉中携手初归。
逗香帘下，璀璨镂金衣。
正依约、冰丝射眼，更荏苒、蟾玉西飞。
轻尘外，双鸳细蹙，谁赋洛滨妃。
霏霏。
红雾绕，步摇共鬓影，吹入花围。
管弦将散，人静烛笼稀。
泥私语、香樱乍破，怕夜寒、罗袜先知。
归来也，相偎未肯入重帏。
汉宫春
作者：史达祖
朝代：宋

花隔东垣，咏燕台秀句，结带谋欢。匆匆旧盟，有限飞梦重关。南塘夜月，照湘琴、别鹤孤鸾。天便遣、清愁易长，春衣常恁香寒。唐昌故宫何许，顿剪霞裁雾，摆落尘缘。一声步虚，婉婉云驻天坛。凄凉故里，想香车、不到人间。羞再见、东阳带眼，教人依旧思凡。
汉宫春·花隔东垣
作者：史达祖
朝代：宋
体裁：词

花隔东垣，咏燕台秀句，结带谋欢。匆匆旧盟，有限飞梦重关。南塘夜月，照湘琴、别鹤孤鸾。天便遣、清愁易长，春衣常恁香寒。唐昌故宫何许，顿翦霞裁雾，摆落尘缘。一声步虚，婉婉云驻天坛。凄凉故里，想香车、不到人间。羞再见、东阳带眼，教人依旧思凡。
浣溪沙·不见东山月露香
作者：史达祖
朝代：宋
体裁：词

不见东山月露香。姚家借得小芬芳。乱莺随趁过宫墙。香珀碾花娇有意，绿茸绣叶涩无光。御封春酒几时尝。
海棠春令·海棠春
作者：史达祖
朝代：宋
体裁：词

似红如白含芳意。锦宫外、烟轻雨细。燕子不知愁，惊堕黄昏泪。烛花偏在红帘底。想人怕、春寒正睡。梦著玉环娇，又被东风醉。
海棠春令·海棠春·似红如白含芳意
作者：史达祖
朝代：宋

似红如白含芳意。
锦宫外、烟轻雨细。
燕子不知愁，惊堕黄昏泪。
烛花偏在红帘底。
想人怕、春寒正睡。
梦着玉环娇，又被东风醉。
清明
作者：史达祖
朝代：宋

一百六朝花雨过，柳梢犹尔病春寒。晋官今日炊烟断，并著新晴看牡丹。宫烛分烟眩晓霞，惊心知又度年华。榆羹杏粥谁能办，自采庭前荠菜花。
清明·其一
作者：史达祖
朝代：宋

一百六朝花雨过，柳梢犹尔病春寒。
晋官今日炊烟断，併着新晴看牡丹。
清明·其一
作者：史达祖
朝代：宋

一百六朝花雨过，柳梢犹尔病春寒。晋官今日炊烟断，并著新晴看牡丹。
清明·其二
作者：史达祖
朝代：宋
体裁：七言绝句

宫烛分烟眩晓霞，惊心知又度年华。榆羹杏粥谁能办，自采庭前荠菜花。
湘江静·暮草堆青云浸浦
作者：史达祖
朝代：宋
体裁：词

暮草堆青云浸浦。记匆匆、倦篙曾驻。渔榔四起，沙鸥未落，怕愁沾诗句。碧袖一声歌，石城怨、西风随去。沧波荡晚，菰蒲弄秋，还重到、断魂处。酒易醒，思正苦。想空山、桂香悬树。三年梦冷，孤吟意短，屡烟钟津鼓。屐齿厌登临，移橙后、几番凉雨。潘郎渐老，风流顿减，闲居未赋。
满江红 其二 书怀
作者：史达祖
朝代：宋
体裁：词

好领青衫，全不向、诗书中得。还也费、区区造物，许多心力。未暇买田清颍尾，尚须索米长安陌。有当时、黄卷满前头，多惭德。思往事，嗟儿剧。怜牛后，怀鸡肋。奈棱棱虎豹，九重关隔。三径就荒秋自好，一钱不直贫相逼。对黄花、常待不吟诗，诗成癖。
满江红·中秋夜潮
作者：史达祖
朝代：宋
体裁：词

万水归阴，故潮信、盈虚因月。偏只到、凉秋半破，斗成双绝。有物揩磨金镜净，何人拿攫银河决。想子胥、今夜见嫦娥，沈冤雪。光直下，蛟龙穴。声直上，蟾蜍窟。对望中天地，洞然如刷。激气已能驱粉黛，举杯便可吞吴越。待明朝、说似与儿曹，心应折。
满江红·中秋夜潮
作者：史达祖
朝代：宋

万水归阴，故潮信盈虚因月。偏只到、凉秋半破，斗成双绝。有物指磨金镜净，何人拏攫银河决？想子胥今夜见嫦娥，沉冤雪。
光直下，蛟龙穴；声直上，蟾蜍窟。对望中天地，洞然如刷。激气已能驱粉黛，举杯便可吞吴越。待明朝说似与儿曹，心应折！
满江红·九月二十一日出京怀古
作者：史达祖
朝代：宋
体裁：词

缓辔西风，叹三宿、迟迟行客。桑梓外、锄耰渐入，柳坊花陌。双阙远腾龙凤影，九门空锁鸳鸾翼。更无人、擪笛傍宫墙，苔花碧。天相汉，民怀国。天厌虏，臣离德。趁建瓴一举，并收鳌极。老子岂无经世术，诗人不预平戎策。办一襟、风月看升平，吟春色。
满江红·九月二十一日出京怀古
作者：史达祖
朝代：宋

缓辔西风，叹三宿、迟迟行客。桑梓外，锄耰渐入，柳坊花陌。双阙远腾龙凤影，九门空锁鸳鸾翼。更无人擫笛傍宫墙，苔花碧。
天相汉，民怀国。天厌虏，臣离德。趁建瓴一举，并收鳌极。老子岂无经世术，诗人不预平戎策。办一襟风月看升平，吟春色。
满江红·书怀
作者：史达祖
朝代：宋

好领青衫，全不向、诗书中得。还也费、区区造物，许多心力。未暇买田清颍尾，尚须索米长安陌。有当时、黄卷满前头，多惭德。思往事，嗟儿剧。怜牛後，怀鸡肋。奈棱棱虎豹，九重九隔。三径就荒秋自好，一钱不直贫相逼。对黄花、常待不吟诗，诗成癖。
满江红·好领青衫
作者：史达祖
朝代：宋
体裁：词

好领青衫，全不向、诗书中得。还也费、区区造物，许多心力。未暇买田清颍尾，尚须索米长安陌。有当时、黄卷满前头，多惭德。思往事，嗟儿剧。怜牛后，怀鸡肋。奈棱棱虎豹，九重九隔。三径就荒秋自好，一钱不直贫相逼。对黄花、常待不吟诗，诗成癖。
满江红·缓辔西风
作者：史达祖
朝代：宋
体裁：词

缓辔西风，叹三宿、迟迟行客。
桑梓外、锄耰渐入，柳坊花陌。
双阙远腾龙凤影，九门空锁鸳鸯翼。
更无人、擫笛傍宫墙，苔花碧。
天相汉，民怀国。
天厌虏，臣离德。
趁建瓴一举，并收鳌极。
老子岂无经世术，诗人不预平戎策。
办一襟、风月看升平，吟春色。
满江红（书怀）
作者：史达祖
朝代：宋

好领青衫，全不向、诗书中得。还也费、区区造物，许多心力。未暇买田清颍尾，尚须索米长安陌。有当时、黄卷满前头，多渐德。
思往事，嗟儿剧。怜牛后，怀鸡肋。奈棱棱虎豹，九重九隔。三径就荒秋自好，一钱不直贫相逼。对黄花、常待不吟诗，诗成癖。
点绛唇
作者：史达祖
朝代：宋

花落苔香，断无人肯行鹓甃。晚风翻绣。吹醒东窗酒。犹卧氍毹，明月知人瘦。香消后。乱愁依旧。开□胡酥手。山月随人，翠蘋分破秋山影。钓船归尽。桥外诗心迥。多少荷花，不盖鸳鸯冷。西风定。可怜潘鬓。偏浸秦台镜。
点绛唇·其二
作者：史达祖
朝代：宋

山月随人，翠蘋分破秋山影。钓船归尽。桥外诗心迥。多少荷花，不盖鸳鸯冷。西风定。可怜潘鬓。偏浸秦台镜。
点绛唇·花落苔香
作者：史达祖
朝代：宋
体裁：词

花落苔香，断无人肯行鹓甃。晚风翻绣。吹醒东窗酒。犹卧氍毹，明月知人瘦。香消后。乱愁依旧。开□胡酥手。
点绛唇（六月十四日夜，与社友泛湖过西陵桥，已子夜矣。）
作者：史达祖
朝代：宋
体裁：词

山月随人，翠苹分破秋山影。钓船归尽。桥外诗心迥。
多少荷花，不盖鸳鸯冷。西风定。可怜潘鬓。偏浸秦台镜。
燕归梁·楚梦吹成树外云
作者：史达祖
朝代：宋
体裁：词

楚梦吹成树外云。乍雁影斜分。黄花心事一帘尘。但频忆、小腰身。今宵素壁冰弦冷，怕弹断、沈郎魂。秋衣因甚满愁痕。是干预、几黄昏。
燕归梁·独卧秋窗桂未香
作者：史达祖
朝代：宋

独卧秋窗桂未香。
怕雨点飘凉。
玉人只在楚云傍。
也着泪、过昏黄。
西风今夜梧桐冷，断无梦、到鸳鸯。
秋钲二十五声长。
请各自，奈思量。
燕归梁·独卧秋窗桂未香
作者：史达祖
朝代：宋
体裁：词

独卧秋窗桂未香。怕雨点飘凉。玉人只在楚云傍。也著泪、过昏黄。西风今夜梧桐冷，断无梦、到鸳鸯。秋钲二十五声长。请各自，奈思量。
玉楼春 其二 赋梨花
作者：史达祖
朝代：宋
体裁：词

玉容寂寞谁为主。寒食心情愁几许。前身清淡似梅妆，遥夜依微留月住。香迷胡蝶飞时路。雪在秋千来往处。黄昏著了素衣裳，深闭重门听夜雨。
玉楼春 其二 赋梨花
作者：史达祖
朝代：宋
体裁：词

玉容寂寞谁为主。寒食心情愁几许。前身清澹似梅妆，遥夜依微留月住。香迷胡蝶飞时路。雪在秋千来往处。黄昏著了素衣裳，深闭重门听夜雨。
玉楼春·玉容寂寞谁为主
作者：史达祖
朝代：宋

玉容寂寞谁为主。
寒食心情愁几许。
前身清澹似梅妆，遥夜依微留月住。
香迷胡蝶飞时路。
雪在秋千来往处。
黄昏着了素衣裳，深闭重门听夜雨。
玉楼春（社前一日）
作者：史达祖
朝代：宋
体裁：词

游人等得春晴也。处处旗亭堪系马。雨前秾杏尚娉婷，风后残梅无顾藉。忌拈针线还逢社。斗草赢多裙欲卸。明朝双燕定归来，叮嘱重帘休放下。
玉楼春（赋梨花）
作者：史达祖
朝代：宋

玉容寂寞谁为主。寒食心情愁几许。前身清澹似梅妆，遥夜依微留月佳。
香迷胡蝶飞时路。雪在秋千来往处。黄昏著了素衣裳，深闭重门听夜雨。
玉烛新·疏云萦碧岫
作者：史达祖
朝代：宋
体裁：词

疏云萦碧岫。带晚日摇光，半江寒皱。越溪近远，空频向、过雁风边回首。酸心一缕。念水北、寻芳归后。轻醉醒、堤月笼沙，鞍松宝轮飞骤。秦楼屡约芳春，记扇背题诗，帕罗沾酒。瘦愁易就。因惊断、梦里桃源难又。临风话旧。想日暮、梅花孤瘦。还静倚、修竹相思，盈盈翠袖。
玉簟凉
作者：史达祖
朝代：宋

秋是愁乡。自锦瑟断弦，有泪如江。平生花里活，奈旧梦难忘。蓝桥云树正绿，料抱月、几夜眠香。河汉阻，但凤音传恨，阑影敲凉。新妆。莲娇试晓，梅瘦破春，因甚却扇临窗。红巾衔翠翼，早弱水茫茫。柔指各自未剪，问此去、莫负王昌。芳信准，更敢寻、红杏西厢。
玉簟凉·秋是愁乡
作者：史达祖
朝代：宋
体裁：词

秋是愁乡。自锦瑟断弦，有泪如江。平生花里活，奈旧梦难忘。蓝桥云树正绿，料抱月、几夜眠香。河汉阻，但凤音传恨，阑影敲凉。
新妆。莲娇试晓，梅瘦破春，因甚却扇临窗。红巾衔翠翼，早弱水茫茫。柔指各自未翦，问此去、莫负王昌。芳信准，更敢寻、红杏西厢。
玉胡蝶·玉蝴蝶·晚雨未摧宫树
作者：史达祖
朝代：宋
体裁：词

晚雨未摧宫树，可怜闲叶，犹抱凉蝉。
短景归秋，吟思又接愁边。
漏初长、梦魂难禁，人渐老、风月俱寒。
想幽欢。
土花庭，虫网阑干。
无端。
啼蛄搅夜，恨随团扇，苦近秋莲。
一笛当楼，谢娘悬泪立风前。
故园晚、强留诗酒，新雁远、不致寒暄。
隔苍烟。
楚香罗袖，谁伴婵娟。
玉蝴蝶
作者：史达祖
朝代：宋
体裁：词

晚雨未摧宫树，可怜闲叶，犹抱凉蝉。短景归秋，吟思又接愁边。漏初长、梦魂难禁，人渐老、风月俱寒。想幽欢土花庭甃，虫网阑干。
无端啼蛄搅夜，恨随团扇，苦近秋莲。一笛当楼，谢娘悬泪立风前。故园晚、强留诗酒，新雁远、不致寒暄。隔苍烟、楚香罗袖，谁伴婵娟。
玉蝴蝶·晚雨未摧宫树
作者：史达祖
朝代：宋
体裁：词

晚雨未摧宫树，可怜闲叶，犹抱凉蝉。短景归秋，吟思又接愁边。漏初长、梦魂难禁，人渐老、风月俱寒。想幽欢。土花庭甃，虫网阑干。无端。啼蛄搅夜，恨随团扇，苦近秋莲。一笛当楼，谢娘悬泪立风前。故园晚、强留诗酒，新雁远、不致寒暄。隔苍烟。楚香罗袖，谁伴婵娟。
玲珑四犯
作者：史达祖
朝代：宋
体裁：词

雨入愁边，翠树晚，无人风叶如剪。竹尾通凉，却怕小帘低卷。孤坐便怯诗悭，念后赏、旧曾题遍。更暗尘、偷锁鸾影，心事屡羞团扇。卖花门馆生秋草，怅弓弯、几时重见。前欢尽属风流梦，天共朱楼远。闻道秀骨病多，难自任、从来恩怨。料也和、前度金笼鹦鹉，说人情浅。
玲珑四犯·雨入愁边
作者：史达祖
朝代：宋
体裁：词

雨入愁边，翠树晚，无人风叶如翦。
竹尾通凉，却怕小帘低卷。
孤坐便怯诗悭，念后赏、旧曾题遍。
更暗尘、偷锁鸾影，心事屡羞团扇。
卖花门馆生秋草，怅弓弯、几时重见。
前欢尽属风流梦，天共朱楼远。
闻道秀骨病多，难自任、从来恩怨。
料也和、前度金笼鹦鹉，说人情浅。
玲珑四犯·雨入愁边
作者：史达祖
朝代：宋

雨入愁边，翠树晚，无人风叶如翦。竹尾通凉，却怕小帘低卷。孤坐便怯诗悭，念後赏、旧曾题遍。更暗尘、偷锁鸾影，心事屡羞团扇。卖花门馆生秋草，怅弓弯、几时重见。前欢尽属风流梦，天共朱楼远。闻道秀骨病多，难自任、从来恩怨。料也和、前度金笼鹦鹉，说人情浅。
玲珑四犯（京口寄所思）
作者：史达祖
朝代：宋
体裁：词

阔甚吴天，顿放得、江南离绪多少。一雨为秋，凉气小窗先到。轻梦听彻风蒲，又散入、楚空清晓。问世间、愁在何处，不离澹烟衰草。簟纹独浸芙蓉影，想凄凄、欠郎偎抱。即今卧得云衣冷，山月仍相照。方悔翠袖，易分难聚，有玉香花笑。待雁来、先寄新词归去，且教知道。
瑞鹤仙·杏烟娇湿鬓
作者：史达祖
朝代：宋
体裁：词

杏烟娇湿鬓。过杜若汀洲，楚衣香润。回头翠楼近。指鸳鸯沙上，暗藏春恨。归鞭隐隐。便不念、芳痕未稳。自箫声、吹落云东，再数故园花信。
谁问。听歌窗罅，倚月钩栏，旧家轻俊。芳心一寸，相思后，总灰烬。奈春风多事，吹花摇柳，也把幽情唤醒。对南溪、桃萼翻红，又成瘦损。
瑞鹤仙·杏烟娇湿鬓
作者：史达祖
朝代：宋
体裁：词

杏烟娇湿鬓。过杜若汀洲，楚衣香润。回头翠楼近。指鸳鸯沙上，暗藏春恨。归鞭隐隐。便不念、芳盟未稳。自箫声、吹落云东，再数故园花信。谁问。听歌窗罅，倚月钩阑，旧家轻俊。芳心一寸。相思后，总灰尽。奈春风多事，吹花摇柳，也把幽情唤醒。对南溪、桃萼翻红，又成瘦损。
瑞鹤仙（赋红梅）
作者：史达祖
朝代：宋
体裁：词

馆娃春睡起。为发妆酒暖，脸霞轻腻。冰霜一生里。厌从来冷澹，粉腮重洗。胭脂暗试。便无限、芳秾气味。向黄昏、竹外寒深，醉里为谁偷倚。娇媚。春风模样，霜月心肠，瘦来肌体。孤香细细。吹梦到，杏花底。被高楼横管，一声惊断，却对南枝洒泪。谩相思、桃叶桃根，旧家姊妹。
留春令 其一 金林檎咏
作者：史达祖
朝代：宋

秀肌丰靥，韵多香足，绿匀红注。剪取东风入金盘，断不买、临邛赋。宫锦机中春富裕。劝玉环休妒。等得明朝酒消时，是闲澹、雍容处。
留春令·故人溪上
作者：史达祖
朝代：宋
体裁：词

故人溪上，挂愁无奈，烟梢月树。一涓春水点黄昏，便没顿、相思处。曾把芳心深相许。故梦劳诗苦。闻说东风亦多情，被竹外、香留住。
留春令（金林檎咏）
作者：史达祖
朝代：宋
体裁：词

秀肌丰靥，韵多香足，绿匀红注。翦取东风入金盘，断不买、临邛赋。
宫锦机中春富裕。劝玉环休妒。等得明朝酒消时，是闲澹、雍容处。
眼儿媚 其二 代答
作者：史达祖
朝代：宋

儿家七十二鸳鸯。珠佩锁瑶箱。期花等月，秦台吹玉，贾袖传香。十年白玉堂前见，直是剪柔肠。将愁去也，不成今世，终误王昌。
眼儿媚（代答）
作者：史达祖
朝代：宋
体裁：词

儿家七十二鸳鸯。珠佩锁瑶箱。期花等月，秦台吹玉，贾袖传香。
十年白玉堂前见，直是翦柔肠。将愁去也，不成今世，终误王昌。
眼儿媚（寄赠）
作者：史达祖
朝代：宋
体裁：词

潘郎心老不成春。风味隔花尘。帘波浸笋，窗纱分柳，还过天津。近时无觅湘云处，不记是行人。楼高望远，应将秦镜，多照施颦。
祝英台近
作者：史达祖
朝代：宋

柳枝愁，桃叶恨，前事怕重记。红药开时，新梦又溱洧。此情老去须休，春风多事。便老去、越难回避。阻幽会。应念偷剪酴醾，柔条暗萦系。节物移人，春暮更憔悴。可堪竹院题诗，藓阶听雨，寸心外、安愁无地。落花深，芳草暗，春到断肠处。金勒骄风，欲过大堤去。翠楼葛领西边，恰如曾约，画阑映、一枝琼树。正凝伫。芳意欺月矜春，浑欲便偷许。多少莺声，不敢寄愁与。谢郎日日西湖，如今归后，几时见、倚帘吹絮。
祝英台近
作者：史达祖
朝代：宋

落花深，芳草暗，春到断肠处。金勒骄风，欲过天堤去。翠楼葛领西边，恰如曾约，画阑映、一枝琼树。
正凝伫。芳意欺月矜春，浑欲便偷许。多少莺声，不敢寄愁与。谢郎日日西湖，如今归后，几时见、倚帘吹絮。
祝英台近 其二 蔷薇
作者：史达祖
朝代：宋

绾流苏，垂锦绶。烟外红尘逗。莫倚莓墙，花气酽如酒。便愁醺醉青虬，蜿蜿无力，戏穿碎、一屏新绣。谩怀旧。如今姚魏俱无，风标较消瘦。露点摇香，前度剪花手。见郎和笑拖裙，匆匆欲去，蓦忽地、罥留芳袖。
祝英台近·其一
作者：史达祖
朝代：宋

柳枝愁，桃叶恨，前事怕重记。红药开时，新梦又溱洧。此情老去须休，春风多事。便老去、越难回避。阻幽会。应念偷剪酴醾，柔条暗萦系。节物移人，春暮更憔悴。可堪竹院题诗，藓阶听雨，寸心外、安愁无地。
祝英台近·其三
作者：史达祖
朝代：宋
体裁：词

落花深，芳草暗，春到断肠处。金勒骄风，欲过大堤去。翠楼葛岭西边，恰如曾约，画阑映、一枝琼树。正凝伫。芳意欺月矜春，浑欲便偷许。多少莺声，不敢寄愁与。谢郎日日西湖，如今归后，几时见、倚帘吹絮。
祝英台近·柳枝愁
作者：史达祖
朝代：宋
体裁：词

柳枝愁，桃叶恨，前事怕重记。红药开时，新梦又溱洧。此情老去须休，春风多事。便老去、越难回避。
阻幽会。应念偷翦酴醿，柔条暗萦系。节物移人，春暮更憔悴。可堪竹院题诗，藓阶听雨，寸心外、安愁无地。
祝英台近·绾流苏
作者：史达祖
朝代：宋
体裁：词

绾流苏，垂锦绶。
烟外红尘逗。
莫倚莓墙，花气酽如酒。
便愁醺醉青虬，蜿蜿无力，戏穿碎、一屏新绣。
谩怀旧。
如今姚魏俱无，风标较消瘦。
露点摇香，前度翦花手。
见郎和笑拖裙，匆匆欲去，蓦忽地、罥留芳袖。
祝英台近·落花深
作者：史达祖
朝代：宋
体裁：词

落花深，芳草暗，春到断肠处。金勒骄风，欲过大堤去。翠楼葛领西边，恰如曾约，画阑映、一枝琼树。正凝伫。芳意欺月矜春，浑欲便偷许。多少莺声，不敢寄愁与。谢郎日日西湖，如今归后，几时见、倚帘吹絮。
祝英台近（蔷薇）
作者：史达祖
朝代：宋
体裁：词

绾流苏，垂锦绶。烟外红尘逗。莫倚莓墙，花气酽如酒。便愁醺醉青虬，蜿蜿无力，戏穿碎、一屏新绣。
谩怀旧。如今姚魏俱无，风标较消瘦。露点摇香，前度剪花手。见郎和笑拖裙，匆匆欲去，蓦忽地、肯留芳袖。
祝英台近（蔷薇）
作者：史达祖
朝代：宋

绾流苏，垂锦绶。烟外红尘逗。莫倚莓墙，花气酽如酒。便愁醺醉青虬，蜿蜿无力，戏穿碎、一屏新绣。
谩怀旧。如今姚魏俱无，风标较消瘦。露点摇香，前度翦花手。见郎和笑拖裙，匆匆欲去，蓦忽地、肯留芳袖。
秋霁
作者：史达祖
朝代：宋

江水苍苍，望倦柳愁荷，共感秋色。废阁先凉，古帘空暮，雁程最嫌风力。故园信息。爱渠入眼南山碧。念上国。谁是、鲙鲈江汉未归客。还又岁晚，瘦骨临风，夜闻秋声，吹动岑寂。露蛩悲、清灯冷屋，翻书愁上鬓毛白。年少俊游浑断得。但可怜处，无奈苒苒魂惊，采香南浦，剪梅烟驿。
秋霁
作者：史达祖
朝代：宋
体裁：词

江水苍苍，望倦柳愁荷，共感秋色。废阁先凉，古帘空暮，雁程最嫌风力。故园信息，爱渠入眼南山碧。念上国，谁是、脍鲈江汉未归客。
还又岁晚、瘦骨临风，夜闻秋声，吹动岑寂。露蛩悲、青灯冷屋，翻书愁上鬓毛白。年少俊游浑断得，但可怜处，无奈苒苒魂惊，采香南浦，剪梅烟驿。
秋霁·江水苍苍
作者：史达祖
朝代：宋
体裁：词

江水苍苍，望倦柳愁荷，共感秋色。
废阁先凉，古帘空暮，雁程最嫌风力。
故园信息。
爱渠入眼南山碧。
念上国。
谁是、脍鲈江汉未归客。
还又岁晚，瘦骨临风，夜闻秋声，吹动岑寂。
露蛩悲、清灯冷屋，翻书愁上鬓毛白。
年少俊游浑断得。
但可怜处，无奈苒苒魂惊，采香南浦，翦梅烟驿。
秋霁·江水苍苍
作者：史达祖
朝代：宋

江水苍苍，望倦柳愁荷，共感秋色。废阁先凉，古帘空暮，雁程最嫌风力。故园信息，爱渠入眼南山碧。念上国，谁是、脍鲈江汉未归客。
还又岁晚，瘦骨临风，夜闻秋声，吹动岑寂。露蛩悲，青灯冷屋，翻书愁上鬓毛白。年少俊游浑断得，但可怜处，无奈苒苒魂惊，采香南浦，剪梅烟驿。
绮罗香·做冷欺花
作者：史达祖
朝代：宋
体裁：词

做冷欺花，将烟困柳，千里偷催春暮。
尽日冥迷，愁里欲飞还住。
惊粉重、蝶宿西园，喜泥润、燕归南浦。
最妨它、佳约风流，钿车不到杜陵路。
沈沈江上望极，还被春潮晚急，难寻官渡。
隐约遥峰，和泪谢娘眉妩。
临断岸、新绿生时，是落红、带愁流处。
记当日、门掩梨花，翦灯深夜语。
绮罗香·咏春雨
作者：史达祖
朝代：宋
体裁：词

做冷欺花，将烟困柳，千里偷催春暮。尽日冥迷，愁里欲飞还住。惊粉重、蝶宿西园，喜泥润、燕归南浦。最妨他佳约风流，钿车不到杜陵路。
沉沉江上望极，还被春潮晚急，难寻官渡。隐约遥峰，和泪谢娘眉妩。临断岸、新绿生时，是落红、带愁流处。记当日门掩梨花，剪灯深夜语。
绮罗香·咏春雨
作者：史达祖
朝代：宋

做冷欺花，将烟困柳，千里偷催春暮。尽日冥迷，愁里欲飞还住。惊粉重、蝶宿西园，喜泥润、燕归南浦。最妨它、佳约风流，钿车不到杜陵路。
沉沉江上望极，还被春潮晚急，难寻官渡。隐约遥峰，和泪谢娘眉妩。临断岸、新绿生时，是落红、带愁流处。记当日、门掩梨花，剪灯深夜语。
绮罗香·咏春雨
作者：史达祖
朝代：宋

做冷欺花，将烟困柳，千里偷催春暮。尽日冥迷，愁里欲飞还住。惊粉重、蝶宿西园，喜泥润、燕归南浦。最妨它，佳约风流，钿车不到杜陵路。沉沉江上望极，还被春潮晚急，难寻官渡。隐约遥峰，和泪谢娘眉妩。临断岸、新绿生时，是落红、带愁流处。记当日门掩梨花，剪灯深夜语。
花心动
作者：史达祖
朝代：宋
体裁：词

风约帘波，锦机寒、难遮海棠烟雨。夜酒未苏，春枕犹攲，曾是误成歌舞。半褰薇帐云头散，奈愁味、不随香去。尽沈静、文园更渴，有人知否。懒记温柔旧处。偏只怕、临风见他桃树。绣户锁尘，锦瑟空弦，无复画眉心绪。待拈银管书春恨，被双燕、替人言语。意不尽，垂杨几千万里。
花心动
作者：史达祖
朝代：宋

风约帘波，锦机寒、难遮海棠烟雨。夜酒未苏，春枕犹＿，曾是误成歌舞。半褰薇帐云头散，奈愁味、不随香去。尽沈静、文园更渴，有人知否。
懒记温柔旧处。偏只怕、临风见他桃树。绣户锁尘，锦瑟空弦，无复画眉心绪。待拈银管书春恨，被双燕、替人言语。意不尽，垂杨几千万里。
花心动·风约帘波
作者：史达祖
朝代：宋
体裁：词

风约帘波，锦机寒、难遮海棠烟雨。夜酒未苏，春枕犹敧，曾是误成歌舞。半褰薇帐云头散，奈愁味、不随香去。尽沈静、文园更渴，有人知否。懒记温柔旧处。偏只怕、临风见他桃树。绣户锁尘，锦瑟空弦，无复画眉心绪。待拈银管书春恨，被双燕、替人言语。意不尽，垂杨几千万里。
菩萨蛮 其一 夜景
作者：史达祖
朝代：宋

梨花不碍东城月。月明照见空阑雪。雪底夜香微。褰帘拜月归。锦衾幽梦短。明日南堂宴。宴罢小楼台。春风来不来。
菩萨蛮·梨花不碍东城月
作者：史达祖
朝代：宋
体裁：词

梨花不碍东城月。
月明照见空阑雪。
雪底夜香微。
褰帘拜月归。
锦衾幽梦短。
明月南堂宴。
宴罢小楼台。
春风来不来。
菩萨蛮（夜景）
作者：史达祖
朝代：宋

梨花不碍东城月。月明照见空兰雪。雪底夜香微。褰帘拜月归。
锦衾幽梦短。明日南堂宴。宴罢小楼台。春风来不来。
菩萨蛮（赋玉蕊花）
作者：史达祖
朝代：宋
体裁：词

唐昌观里东风软。齐王宫外芳名远。桂子典刑边。梅花伯仲间。笼茸锼暖雪。琐细雕晴月。谁驾七香车。绿云飞玉沙。
菩萨蛮（赋软香）
作者：史达祖
朝代：宋
体裁：词

广寒夜捣玄霜细。玉龙睡重痴涎坠。斗合一团娇。偎人暖欲消。心情虽软弱。也要人抟搦。宝扇莫惊秋。班姬应更愁。
蝶恋花
作者：史达祖
朝代：宋

二月东风吹客袂。苏小门前，杨柳如腰细。胡蝶识人游冶地。旧曾来处花开未。几夜湖山生梦寐。评泊寻芳，只怕春寒里。令岁清明逢上巳。相思先到溅裙水。
蝶恋花·二月东风吹客袂
作者：史达祖
朝代：宋
体裁：词

二月东风吹客袂。苏小门前，杨柳如腰细。胡蝶识人游冶地。旧曾来处花开未。几夜湖山生梦寐。评泊寻芳，只怕春寒里。令岁清明逢上已。相思先到溅裙水。
西江月
作者：史达祖
朝代：宋

一片秋香世界，几层凉雨阑干。青天不惜烂银盘，借与先生为劝。
酒唤诗来酒外，人言身在人间，如何得似碧云间。且共嫦娥相伴。
西江月·其三
作者：史达祖
朝代：宋
体裁：词

一片秋香世界，几层凉雨阑干。青天不惜烂银盘。借与先生为劝。酒唤诗来酒外，人言身在人间。如何得似碧云闲。且共嫦娥相伴。
西江月·裙摺绿罗芳草
作者：史达祖
朝代：宋
体裁：词

裙摺绿罗芳草，冠梁白玉芙蓉。次公筵上见山公。红绶欲衔双凤。已向冰奁约月，更来玉界乘风。凌波袜冷一尊同。莫负彩舟凉梦。
西江月·西月澹窥楼角
作者：史达祖
朝代：宋
体裁：词

西月澹窥楼角，东风暗落檐牙。一灯初见影窗纱。又是重帘不下。幽思屡随芳草，闲愁多似杨花。杨花芳草遍天涯。绣被春寒夜夜。
西江月（舟中赵子野有词见调，即意和之）
作者：史达祖
朝代：宋

裙折绿罗芳草，冠梁白玉芙蓉。次公筵上见山公。红绶欲衔双凤。
已向冰奁约月，更来玉界乘风。凌波袜冷一尊同。莫负彩舟凉梦。
西江月（赋木犀香数珠）
作者：史达祖
朝代：宋
体裁：词

三十六宫月冷，百单八颗香悬。只宜结赠散花天。金粟分身显现。指嫩香随甲影，颈寒秋入云边。未忘灵鹫旧因缘。赢得今生圆转。
西江月（闺思）
作者：史达祖
朝代：宋

西月淡窥楼角，东风暗落檐牙。一灯初见影窗纱。又是重帘不下。
幽思屡随芳草，闲愁多似杨花。杨花芳草遍天涯。绣被春寒夜夜。
解佩令·人行花坞
作者：史达祖
朝代：宋
体裁：词

人行花坞。衣沾香雾。有新词、逢春分付。屡欲传情，奈燕子、不曾飞去。倚珠帘、咏郎秀句。相思一度。秾愁一度。最难忘、遮灯私语。澹月梨花，借梦来、花边廊庑。指春衫、泪曾溅处。
贺新郎
作者：史达祖
朝代：宋

花落台池静。自春衫闲来，老了旧香荀令。酒既相违诗亦可，此外云沈梦冷。又催唤、官河兰艇。匝岸烟霏吹不断，望楼阴、欲带朱桥影。和草色，入轻暝。裙边竹叶多应剩。怪南溪见后，无个再来芳信。胡蝶一生花里活，难制窃香心性。便有段、新愁随定。落日年年宫树绿，堕新声、玉笛西风劲。谁伴我，月中听。绿障南城树。有高楼衔城，楼下芰荷无数。客自倚阑鱼亦避，恐是持竿伴侣。对别浦、扁舟容与。杨柳影间风不到，倩诗情、飞过鸳鸯浦。人正在，断肠处。两山带著冥冥雨。想低帘短额，谁见恨时眉妩。别为清尊眠锦瑟，怕被歌留愁住。便欲趁、采莲归去。前度刘郎虽老矣，奈年来、犹道多情句。应笑煞，旧鸥鹭。鹊翅西风浅。乍疏云垂幔，近月银钩将卷。天上应闲支机石，前度芳盟谁践。便好织、回文锦献。乞得秾欢今夜里，算盈盈、一水曾何远。宁不会，暗相见。彩楼吹断闲针线。想幽情嫩约，别有藓庭花院。青鸟沈沈音尘绝，烟锁蓬莱宫殿。渐木杪、参旗西转。不怕天孙成间阻，怕人间、薄幸心肠变。又学得，易分散。
贺新郎
作者：史达祖
朝代：宋

花落台池静。自春衫闲来，老了旧香荀令。酒既相违诗亦可，此外去沈梦冷。又催唤、官河兰艇。匝岸烟霏吹不断，望楼阴、欲带朱桥影。和草色，入轻暝。
裙边竹叶多应剩。怪南溪见后，无个再来芳信。胡蝶一生花里活，难制窃香心性。便有段、新愁随定。落日年年宫树绿，堕新声、玉笛西风劲。谁伴我，月中听。
贺新郎·其一
作者：史达祖
朝代：宋
体裁：词

花落台池静。自春衫闲来，老了旧香荀令。酒既相违诗亦可，此外云沉梦冷。又催唤、官河兰艇。轧岸烟霏吹不断，望楼阴、欲带朱桥影。和草色，入轻暝。裙边竹叶多应剩。怪南溪见后，无个再来芳信。蝴蝶一生花里活，难制窃香心性。便有段、新愁随定。落日年年宫树绿，堕新声、玉笛西风劲。谁伴我，月中听。
贺新郎·其三
作者：史达祖
朝代：宋
体裁：词

鹊翅西风浅。乍疏云垂幔，近月银钩将卷。天上应闲支机石，前度芳盟谁践。便好织、回文锦献。乞得秾欢今夜里，算盈盈、一水曾何远。宁不会，暗相见。綵楼吹断闲针线。想幽情嫩约，别有藓庭花院。青鸟沉沉音尘绝，烟锁蓬莱宫殿。渐木杪、参旗西转。不怕天孙成间阻，怕人间、薄倖心肠变。又学得，易分散。
贺新郎·其二
作者：史达祖
朝代：宋
体裁：词

绿障南城树。有高楼衔城，楼下芰荷无数。客自倚阑鱼亦避，恐是持竿伴侣。对别浦、扁舟容与。杨柳影间风不到，倩诗情、飞过鸳鸯浦。人正在，断肠处。两山带著冥冥雨。想低帘短额，谁见恨时眉妩。别为清尊眠锦瑟，怕被歌留愁住。便欲趁、采莲归去。前度刘郎虽老矣，奈年来、犹道多情句。应笑煞，旧鸥鹭。
贺新郎·同住西山下
作者：史达祖
朝代：宋
体裁：词

同住西山下。是天地中间，爱酒能诗之社。船向少陵佳处放，尘世必无知者。暑不到、云宫风榭。楚竹忽然呼月上，被东西，几叶云萦惹。云散去，笑声罢。清尊莫为婵娟泻。为狂吟醉舞，毋失晋人风雅。踏碎桥边杨柳影，不听渔樵闲话。更欲举、空杯相谢。北斗以南如此几，想吾曹、便是神仙也，问今夜，是何夜。
贺新郎·绿障南城树
作者：史达祖
朝代：宋

绿障南城树。有高楼衔城，楼下芰荷无数。客自倚阑鱼亦避，恐是持竿伴侣。对别浦、扁舟容与。杨柳影间风不到，倩诗情、飞过鸳鸯浦。人正在，断肠处。
两山带着冥冥雨。想低帘短额，谁见恨时眉妩。别为清尊眠锦瑟，怕被歌留愁住。便欲趁、采莲归去。前度刘郎虽老矣，奈年来、犹道多情句。应笑煞，旧鸥鹭。
贺新郎·花落台池静
作者：史达祖
朝代：宋
体裁：词

花落台池静。自春衫闲来，老了旧香荀令。酒既相违诗亦可，此外云沈梦冷。又催唤、官河兰艇。匝岸烟霏吹不断，望楼阴、欲带朱桥影。和草色，入轻暝。裙边竹叶多应剩。怪南溪见后，无个再来芳信。胡蝶一生花里活，难制窃香心性。便有段、新愁随定。落日年年宫树绿，堕新声、玉笛西风劲。谁伴我，月中听。
贺新郎·西子相思切
作者：史达祖
朝代：宋
体裁：词

西子相思切。委萧萧、风裳水佩，照人清越。山染蛾眉波曼睩，聊可与之娱悦。便莫赋、湘妃罗袜。怕见绿荷相倚恨，恨白鸥、占了凉波阔。拣凉处，放船歇。道人不是尘埃物。纵狂吟魂魄，吹乱一巾凉发。不觉引杯浇肺渴，正要清歌骇发。更坐上、其人冰雪。截取断虹堪作钓，待玉奁、今夜来时节。也胜钓，石城月。
贺新郎·鹊翅西风浅
作者：史达祖
朝代：宋
体裁：词

鹊翅西风浅。乍疏云垂幔，近月银钩将卷。天上应闲支机石，前度芳盟谁践。便好织、回文锦献。乞得秾欢今夜里，算盈盈、一水曾何远。宁不会，暗相见。彩楼吹断闲针线。想幽情嫩约，别有藓庭花院。青鸟沈沈音尘绝，烟锁蓬莱宫殿。渐木杪、参旗西转。不怕天孙成间阻，怕人间、薄幸心肠变。又学得，易分散。
贺新郎（六月十五日夜西湖月下）
作者：史达祖
朝代：宋

同住西山下。是天地中间，爱酒能诗之社。船向少陵佳处放，尘世必无知者。暑不到、雪宫风榭。楚竹忽然呼月上，被东西，几叶云萦惹。云散去，笑声罢。
清尊莫为婵娟泻。为狂吟醉舞，毋失晋人风雅。踏碎桥边杨柳影，不听渔樵闲话。更欲举、空杯相谢。北斗以南如此几，想吾曹、便是神仙也，问今夜，是何夜。
过龙门·浪淘沙令·一带古苔墙
作者：史达祖
朝代：宋
体裁：词

一带古苔墙。多听寒螀。箧中针线早销香。燕尾宝刀窗下梦，谁翦秋裳。宫漏莫添长。空费思量。鸳鸯难得再成双。昨夜楚山花簟里，波影先凉。
过龙门（春愁）
作者：史达祖
朝代：宋
体裁：词

醉月小红楼。锦瑟箜篌。夜来风雨晓来收。几点落花饶柳絮，同为春愁。寄信问晴鸥。谁在芳洲。绿波宁处有兰舟。独对旧时携手地，情思悠悠。
醉公子·咏梅寄南湖先生
作者：史达祖
朝代：宋

神仙无膏泽。琼裾珠佩，卷下尘陌。秀骨依依，误向山中，得与相识。溪岸侧。倚高情、自锁烟翠，时点空碧。念香襟沾恨，酥手剪愁，今后梦魂隔。相思暗惊清吟客。想玉照堂前、树三百。雁翅霜轻，凤羽寒深，谁护春色。诗鬓白。总多因、水村携酒，烟墅留屐。更时带、明月同来，与花为表德。
醉公子（咏梅寄南湖先生）
作者：史达祖
朝代：宋
体裁：词

神仙无皋泽。琼裾珠佩，卷下尘陌。秀骨依依，误向山中，得与相识。溪岸侧。倚高情、自锁烟翠，时点空碧。念香襟沾恨，酥手翦愁，今后梦魂隔。
相思暗惊清吟客。想玉照堂前、树三百。雁翅霜轻，凤羽寒深，谁护春色。诗鬓白。总多因、水村携酒，烟墅留屐。更时带、明月同来，与花为表德。
醉落魄·一斛珠·江痕妥帖
作者：史达祖
朝代：宋
体裁：词

江痕妥帖。日光熨动黄金叶。阑干直下愁相接。一朵红莲，飞上越人楫。鲤鱼波上丁宁切。诗筒如线不曾别。明年好个春风客。五鹗交飞，身在玉皇阙。
醉落魄·一斛珠·鸳鸯意惬
作者：史达祖
朝代：宋
体裁：词

鸳鸯意惬。空分付、有情眉睫。齐家莲子黄金叶。争比秋苔，靴凤几番蹑。墙阴月白花重叠。匆匆软语屡惊怯。宫香锦字将盈箧。雨长新寒，今夜梦魂接。
醉落魄（浙江送人，时子振之官越幕）
作者：史达祖
朝代：宋

江痕妥贴。日光熨动黄金叶。阑干直下愁相接。一朵红莲，飞上越人楫。
鲤鱼波上丁宁切。诗筒如线不曾别。明年好个春风客。五鹗交飞，身在玉皇阙。
金盏子
作者：史达祖
朝代：宋

奖绿催红，仰一番膏雨，始张春色。未踏画桥烟，江南岸、应是草秾花密。尚忆溅裙苹溪，觉诗愁相觅。光风外，除是倩莺烦燕，谩通消息。
梨花夜来白。相思梦、空兰一林。月深深柳枝巷陌，难重遇、弓弯两袖云碧。见说倦理秦筝，怯春葱无力。空遣恨，当时留字。秀句，苍苔蠹壁。
金盏子
作者：史达祖
朝代：宋
体裁：词

奖绿催红，仰一番膏雨，始张春色。未踏画桥烟，江南岸、应是草秾花密。尚忆溅裙蘋溪，觉诗愁相觅。光风外，除是倩莺烦燕，谩通消息。梨花夜来白。相思梦、空阑一林月。深深柳枝巷陌，难重遇、弓弯两袖云碧。见说倦理秦筝，怯春葱无力。空遗恨，当时留秀句，苍苔蠹壁。
金盏子·奖绿催红
作者：史达祖
朝代：宋
体裁：词

奖绿催红，仰一番膏雨，始张春色。未踏画桥烟，江南岸、应是草秾花密。尚忆溅裙苹溪，觉诗愁相觅。光风外，除是倩莺烦燕，谩通消息。梨花夜来白。相思梦、空阑一林月。深深柳枝巷陌，难重遇、弓弯两袖云碧。见说倦理秦筝，怯春葱无力。空遣恨，当时留秀句，苍苔蠹壁。
钗头凤·撷芳词·春愁远
作者：史达祖
朝代：宋
体裁：词

春愁远。春梦乱。凤钗一股轻尘满。江烟白。江波碧。柳户清明，燕帘寒食。忆忆忆。莺声晓，箫声短。落花不许春拘管。新相识。休相失。翠陌吹衣，画楼横笛。得得得。
阮郎归·龙香吹袖白藤鞭
作者：史达祖
朝代：宋
体裁：词

龙香吹袖白藤鞭。帽檐冲柳烟。一春几度画桥边。东风听管弦。花活计，酒因缘。从人嘲少年。真须吟就绿杨篇。湾头寄小怜。
阮郎归（月下感事）
作者：史达祖
朝代：宋
体裁：词

旧时明月旧时身。旧时梅萼新。旧时月底似梅人。梅春人不春。香入梦，粉成尘。情多多断魂。芙蓉孔雀夜温温。愁痕即泪痕。
阳春曲·阳春·杏花烟
作者：史达祖
朝代：宋
体裁：词

杏花烟，梨花月，谁与晕开春色。坊巷晓愔愔，东风断、旧火销处近寒食。少年踪迹。愁暗隔、水南山北。还是宝络雕鞍，被莺声、唤来香陌。记飞盖西园，寒犹凝结。惊醉耳、谁家夜笛。灯前重帘不挂，殢华裾、粉泪曾拭。如今故里信息。赖海燕、年时相识。奈芳草、正锁江南，梦春衫怨碧。
隔浦莲/隔浦莲近拍·其一
作者：史达祖
朝代：宋

红尘飞不到处。此地知无暑。乱竹分幽径，虚堂中、自回互。阴壑生暗雾。飞泉注。气入闲尊俎。快风度。齐宫楚榭，如今空锁烟树。何人伴我，梦赋雪车冰柱。惟有蝉声助冷语。惊寤。飞云来献凉雨。
隔浦莲·隔浦莲近拍·红尘飞不到处
作者：史达祖
朝代：宋
体裁：词

红尘飞不到处。
此地知无暑。
乱竹分幽径，虚堂中、自回互。
阴壑生暗雾。
飞泉注。
气入闲尊俎。
快风度。
齐宫楚榭，如今空锁烟树。
何人伴我，梦赋雪车冰柱。
惟有蝉声助冷语。
惊寤。
飞雪来献凉雨。
隔浦莲（荷花）
作者：史达祖
朝代：宋
体裁：词

洛神一醉未醒。俯鉴窥红影。万绿森相卫，西风静、不放冷。侵晓鸥梦稳。非尘境。棹月香千顷。锦机靓。亭亭不语，多应嗔赋玉井。西湖游子，惯识雨愁烟恨。只恐吴娃暗折赠。耿耿。柔丝容易萦损。
青玉案·蕙花老尽离骚句
作者：史达祖
朝代：宋
体裁：词

蕙花老尽离骚句。绿染遍、江头树。日午酒消听骤雨。青榆钱小，碧苔钱古。难买东君住。官河不碍遗鞭路。被芳草、将愁去。多定红楼帘影暮。兰灯初上，夜香初炷。犹自听鹦鹉。
风入松 其二 茉莉花
作者：史达祖
朝代：宋

素馨柎萼太寒生。多剪春冰。夜深绿雾侵凉月，照晶晶、花叶分明。人卧碧纱幮净，香吹雪练衣轻。频伽衔得堕南薰。不受纤尘。若随荔子华清去，定空埋、身外芳名。借重玉炉沈炷，起予石鼎汤声。
风入松·素馨柎萼太寒生
作者：史达祖
朝代：宋

素馨柎萼太寒生。
多翦春冰。
夜深绿雾侵凉月，照晶晶、花叶分明。
人卧碧纱幮净，香吹雪练衣轻。
频伽衔得堕南熏。
不受纤尘。
若随荔子华清去，定空埋、身外芳名。
借重玉炉沈炷，起予石鼎汤声。
风入松·素馨柎萼太寒生
作者：史达祖
朝代：宋
体裁：词

素馨柎萼太寒生。多翦春冰。夜深绿雾侵凉月，照晶晶、花叶分明。人卧碧纱幮净，香吹雪练衣轻。频伽衔得堕南薰。不受纤尘。若随荔子华清去，定空埋、身外芳名。借重玉炉沈炷，起予石鼎汤声。
风流子
作者：史达祖
朝代：宋

红楼横落日，萧郎去、几度碧云飞。记窗眼递香，玉台妆罢，马蹄敲月，沙路人归。如今但，一莺通信息，双燕说相思。入耳旧歌，怕听琴缕，断肠新句，羞染乌丝。相逢南溪上，桃花嫩、娇样浅澹罗衣。恰是怨深腮赤，愁重声迟。怅东风巷陌，草迷春恨，软尘庭户，花误幽期。多少寄来芳字，都待还伊。飞琼神仙客，因游戏、误落古桃源。藉吟笺赋笔，试融春恨，舞裙歌扇，聊应尘缘。遣人怨，乱云天一角，弱水路三千。还因秀句，意流江外，便随轻梦，身堕愁边。风流休相误，寻芳纵来晚，尚有它年。只为赋情不浅，弹泪风前。想雾帐吹香，独怜奇俊，露杯分酒，谁伴婵娟。好在夜轩凉月，空自团圆。
风流子·其一
作者：史达祖
朝代：宋
体裁：词

红楼横落日，萧郎去、几度碧云飞。记窗眼递香，玉台妆罢，马蹄敲月，沙路人归。如今但，一莺通信息，双燕说相思。入耳旧歌，怕听金缕，断肠新句，羞染乌丝。相逢南溪上，桃花嫩、娇样浅澹罗衣。恰是怨深腮赤，愁重声迟。怅东风巷陌，草迷春恨，软尘庭户，花误幽期。多少寄来芳字，都待还伊。
风流子·红楼横落日
作者：史达祖
朝代：宋
体裁：词

红楼横落日，萧郎去、几度碧云飞。记窗眼递香，玉台妆罢，马蹄敲月，沙路人归。如今但，一莺通信息，双燕说相思。入耳旧歌，怕听琴缕，断肠新句，羞染乌丝。相逢南溪上，桃花嫩、娇样浅澹罗衣。恰是怨深腮赤，愁重声迟。怅东风巷陌，草迷春恨，软尘庭户，花误幽期。多少寄来芳字，都待还伊。
风流子·飞琼神仙客
作者：史达祖
朝代：宋
体裁：词

飞琼神仙客，因游戏、误落古桃源。藉吟笺赋笔，试融春恨，舞裙歌扇，聊应尘缘。遣人怨，乱云天一角，弱水路三千。还因秀句，意流江外，便随轻梦，身堕愁边。风流休相误，寻芳纵来晚，尚有它年。只为赋情不浅，弹泪风前。想雾帐吹香，独怜奇俊，露杯分酒，谁伴婵娟。好在夜轩凉月，空自团圆。
鹊桥仙·七夕舟中
作者：史达祖
朝代：宋
体裁：词

河深鹊冷，云高鸾远，水佩风裳缥缈。却推离恨下人间，第一个、黄昏过了。舟行有限，愁来无限，去去长安渐杳。应将巧思入相思，觉泪比、银湾较少。
鹊桥仙（七夕舟中）
作者：史达祖
朝代：宋
体裁：词

河深鹊冷，云高鸾远，水佩风裳缥缈。却推离恨下人间，第一个、黄昏过了。舟行有恨，愁来无限，去去长安渐杳。应将巧思入相思，觉泪比、银湾较少。
鹧鸪天
作者：史达祖
朝代：宋

睡袖无端几折香。有人丹脸可占霜。半窗月印梅犹瘦，一律瓶笙夜正长。
情艳艳，酒狂狂。小屏谁与画鸳鸯。解衣恰恨敲金钏，惊起春风傍枕囊。
鹧鸪天
作者：史达祖
朝代：宋

睡袖无端几摺香。有人丹脸可占霜。半窗月印梅犹瘦，一律瓶笙夜正长。情艳艳，酒狂狂。小屏谁与画鸳鸯。解衣恰恨敲金钏，惊起春风傍枕囊。搭柳阑干倚伫频。杏帘胡蝶绣床春。十年花骨东风泪，几点螺香素壁尘。箫外月，梦中云。秦楼楚殿可怜身。新愁换尽风流性，偏恨鸳鸯不念人。
鹧鸪天·其三
作者：史达祖
朝代：宋
体裁：词

搭柳阑干倚伫频。杏帘蝴蝶绣床春。十年花骨东风泪，几点螺香素壁尘。箫外月，梦中云。秦楼楚殿可怜身。新愁换尽风流性，偏恨鸳鸯不念人。
鹧鸪天·卫县道中有怀其人
作者：史达祖
朝代：宋
体裁：词

雁足无书古塞幽。一程烟草一程愁。帽檐尘重风吹野，帐角香销月满楼。情思乱，梦魂浮。缃裙多忆敝貂裘。官河水静阑干暖，徙倚斜阳怨晚秋。
鹧鸪天·御路东风拂醉衣
作者：史达祖
朝代：宋
体裁：词

御路东风拂醉衣。卖灯人散烛笼稀。不知月底梅花冷，只忆桥边步袜归。闲梦淡，旧游非。夜深谁在小帘帏。罘罳儿下围炉坐，明处将人立地时。
鹧鸪天·搭柳栏干倚伫频
作者：史达祖
朝代：宋

搭柳栏干倚伫频，杏帘胡蝶绣床春。十年花骨东风泪，几点螺香素壁尘。
箫外月，梦中云，秦楼楚殿可怜身。新愁换尽风流性，偏恨鸳鸯不念人。
鹧鸪天·搭柳阑干倚伫频
作者：史达祖
朝代：宋
体裁：词

搭柳阑干倚伫频。杏帘胡蝶绣床春。十年花骨东风泪，几点螺香素壁尘。箫外月，梦中云。秦楼楚殿可怜身。新愁换尽风流性，偏恨鸳鸯不念人。
鹧鸪天·搭柳阑干倚伫频
作者：史达祖
朝代：宋
体裁：词

搭柳阑干倚伫频，杏帘胡蝶绣床春。十年花骨东风泪，几点螺香素壁尘。
箫外月，梦中云，秦楼楚殿可怜身。新愁换尽风流性，偏恨鸳鸯不念人。
鹧鸪天·睡袖无端几摺香
作者：史达祖
朝代：宋
体裁：词

睡袖无端几摺香。有人丹脸可占霜。半窗月印梅犹瘦，一律瓶笙夜正长。情艳艳，酒狂狂。小屏谁与画鸳鸯。解衣恰恨敲金钏，惊起春风傍枕囊。
鹧鸪天·雁足无书古塞幽
作者：史达祖
朝代：宋
体裁：词

雁足无书古塞幽。
一程烟草一程愁。
帽檐尘重风吹野，帐角香销月满楼。
情思乱，梦魂浮。
缃裙多忆敝貂裘。
官河水静阑干暖，从倚斜阳怨晚秋。
齐天乐 其三 赋橙
作者：史达祖
朝代：宋
体裁：词

犀纹隐隐莺黄嫩，篱落翠深偷见。细雨重移，新霜试摘，佳处一年秋晚。荆江未远。想橘友荒凉，木奴嗟怨。就说风流，草泥来趁蟹螯健。并刀寒映素手，醉魂沈夜饮，曾倩排遣。沆瀣含酸，金罂裹玉，簌簌吴盐轻点。瑶姬齿软。待惜取团圆，莫教分散。入手温存，帕罗香自满。
齐天乐 其二 秋兴
作者：史达祖
朝代：宋

阑干只在鸥飞处，年年怕吟秋兴。断浦沈云，空山挂雨，中有诗愁千顷。波声未定。望舟尾拖凉，渡头笼暝。正好登临，有人歌罢翠帘冷。悠然魂堕故里，奈闲情未了，还被吹醒。拜月虚檐，听蛩坏砌，谁复能怜娇俊。忧心耿耿。寄桐叶芳题，冷枫新咏。莫遣秋声，树头喧夜永。
齐天乐 其四 湖上即席分韵得羽字
作者：史达祖
朝代：宋

鸳鸯拂破蘋花影，低低趁凉飞去。画里移舟，诗边就梦，叶叶碧云分雨。芳游自许。过柳影闲波，水花平渚。见说西风，为人吹恨上瑶树。阑干斜照未满，杏墙应望断，春翠偷聚。浅约挼香，深盟捣月，谁是窗间青羽。孤筝几柱。问因甚参差，暂成离阻。夜色空庭，待归听俊语。